Premijer Kosova Avdullah Hoti rekao je da reči predsednika Srbije AleksandraVučića, koji je rekao da “sukobi ne mogu uvek ostati zamrznuti” ne idu u prilog normalizaciji odnosa Beograda i Prištine, navodeći da je Kosovo posvećeno miru i stabilnosti u regionu i šire.\n„Izjave predsednika Srbije Aleksandra Vučiča ne podržavaju normalizaciju odnosa dve države, postizanje konačnog sporazuma i uzajamno priznavanje, suprotno svim obavezama koje je Srbija preuzela pod garancijama međunarodne zajednice, za trajni mir i ekonomski razvoj u regionu“, napisao je Hoti na svojoj ličnoj Facebook stranici.\nDalje je rekao da kosovske vlasti ostaju „posvećene svojoj konstruktivnoj ulozi u cilju mira, stabilnosti i prosperiteta u čitavom regionu“.\n„Vlada očekuje da će se Evropska unija i NATO suočiti sa tim izazovima. Vlada Republike Kosovo će nastaviti da se zalaže za članstvo države u NATO-u, Evropskoj uniji i svim relevantnim međunarodnim institucijama, kao dodatnu vrednost za razvoj demokratije i svetskog mira“, dodao je Hoti.\nHotijeva reakcija usledila je nakon izjava predsednika Srbije da je „sukob oko Nagorno-Karabaha pokazao kako zamrznuti sukob može eskalirati kada se odmrzne. Jedna lekcija mi je najvažnija – deci ne smemo ostaviti zamrznuti sukob. Moramo naći kompromisno rešenje. Bilo je očigledno da ljudi, osim izjava, nisu bili zainteresovani da nešto učine. Činilo se da je situacija u svetu drugačija. Ispostavilo se da uvek treba da se oslonite na sopstvene snage. Zbog toga Srbiju treba ojačati kako bi se zaštitila od bilo kakvog napada“, rekao je Vučić.\nReakcije na Hotijeve izjave\nPredsednik Skupštine Srbije Ivica Dačić izjavio je da, „dok ceo svet govori o suđenju u Hagu i zločinima Oslobodilačke vojske Kosova (OVK), kosovski zvaničnici se trude da lažu o Srbiji i predsedniku Aleksandrz Vučiću.\n„I sada odvratno lažu kako Vučić preti novim ratovima. Umesto toga, Vučić je govorio o potrebi rešavanja problema na Kosovu i Metohiji i ne zapostavljnju zamrznutog sukoba koji će ostati večita pretnja “, napisao je na društvenim mrežama predsednik Skupštine Srbije.\nPrema njegovim rečima, u Prištini „očigledno zaboravljaju da je prošlo vreme lažnih vesti i prve ljubavi sa NATO-om i EU“.\n„Svi vide da je Srbija predvidljiv i konstruktivan partner i stub stabilnosti na Balkanu“, rekao je Dačić.\nNa Hotijeve izjave reagovala je i Srpska lista. Nemogućnost prištinskih zvaničnika da se uključe u dijalog, održavaju mir i uspostave evropske vrednosti u regionu Kosova i Metohije dobro predstavljaju današnji histerični napadi na predsednika Aleksandra Vučića, rekla je srpska vlada.\nŠizofrene izjave i pretnje predsedniku Vučiću, koji poziva na mir i rešavanje svih otvorenih pitanja dijalogom pod pokroviteljstvom Evropske unije, pokazuju kako su Albanci na Kosovu i Metohiji u 21. veku u rukama „maloletnih“ političara.\nSrpska lista naglašava da pozivi na intervenciju NATO-a i nagoveštaji sukoba zahtevaju najhitniji odgovor međunarodnih predstavnika koji moraju da zadrže frustrirane političke lidere iz Prištine, koji iz političkih razloga pribegavaju jeftinim političkim izjavama.\nSrpska lista naglašava da deli stav predsednika Vučića da je svima na Balkanu potreban mir, ekonomski napredak i udruživanje, ali i promena retorike političara zarobljenih u prošlosti, čime se ugrožava budućnost građana i obmanjuju građani u Prištini. / ibna\nAlbanija: Rama primio direktora SZO za Evropu\nSrbija: Brnabić i ruski ambasador razgovarali o bilateralnim odnosima\nBugarska: Optimizam u vezi pandemije polako blijedi, pesimizam jača


Grupa Socijalisti i demokrate: Vučić bezobzirno ignorisao bezbednost građana radi političke koristi - Dijalog.net\nNaslovna Vesti Evropska unija Grupa Socijalisti i demokrate: Vučić bezobzirno ignorisao bezbednost građana radi političke koristi\nBrisel, 08. jul 2020. – Grupa Socijalisti i demokrate (S&D) u Evropskom parlamentu (EP) izrazila je duboku zabrinutost zbog nasilnog obračuna policije s demonstrantima u Beogradu.\nOva grupa evropskih parlamentaraca ocenila je da predsednik Srbije Aleksandar Vučić do sada bezobzirno ignorisao bezbednost građana radi političke koristi.\n“Pozivamo predsednika Srbije Aleksandra Vučića da napokon počne da se ponaša odgovorno povodom krize izazvane pandemijom (korona virusa)”. “Ovo nije vreme za nasilje i neproporcionalnu upotrebu sile nad demonstrantima”, objavila je na Tviteru druga po snazi grupa u EP.\nGrupa S&D je pre dve nedelje ocenila da novi saziv Skupštine Srbije predstavlja “ruganje demokratiji” i pozvala države članice EU da ne otvaraju nova poglavlja u pristupnim pregovorima s Beogradom dok u Srbiji ne bude uspostavljen “dovoljan nivo demokratije“.\nOznakeAleksandar VučićEvropski parlamentgrađanski protestPredsednik Republike\nPrethodno Mijatović: Istragom utvrditi odgovorne za policijsko nasilje\nSledeće Reakcija policije sadrži elemente teškog kršenja slobode okupljanja i torture\nTop Tags ljudska prava OCD lokalna samouprava Evropska unija Evropska komisija istraživanje Civilno društvo Srbija i Evropska unija Društvo vladavina prava evropske integracije mladi konkurs Vlada Republike Srbije mediji


Takmičenje mladih somelijera – Upoznajte srpske sorte grožđa, održaće se po prvi put 11. novembra u Beogradu – Plodna Zemlja\nTakmičenje mladih somelijera – Upoznajte srpske sorte grožđa, održaće se po prvi put, 11. novembra 2021. godine, u organizaciji Udruženja somelijera Srbije – SERSA. Finale počinje u 16 časova i otvoreno je za javnost.\nTog dana, u hotelu Hyatt Regency Beograd, tridesetak mladih ljudi od 18 do 29 godina, iz različitih delova Srbije, pokazaće nam svoje znanje o srpskim vinskim regionima, našim autohtonim sortama grožđa, ali i svoje umeće u vinskom servisu. Neki od njih su još uvek studenti Visoke hotelijerske škole u Beogradu, dok drugi već rade kao ugostitelji u nekim od poznatih srpskih restorana. Zajednička im je želja da budu vrhunski profesionalci i da pomognu promociju domaćih vina i jačanje srpskog vinskog identiteta.\nI dok traju pripreme za predstojeće takmičenje, mnogi kandidati pokazuju veliko interesovanje za učenjem o srpskim vinskim sortama, kao što su prokupac, kadarka, crna i bela tamjanika, smederevka, morava, ali i onim manje zastupljenim u našim vinogradima, poput probusa, bagrine, petre, župljanke i drugih. Na časovima kandidati uče o organoleptičkim svojstvima ovih sorti, ali i usavršavaju svoje veštine dekantiranja i otvaranja penušavih vina. Kako je gastronomija neizostavni deo somelijerske struke, ovi momci i devojke već pokazuju zavidno znanje o tradicionalnim jelima naše kuhinje i uparivanju sa srpskim vinima. Pred njima je veliki izazov, jer će biti potrebno proći kvalifikacije i preko polufinala stići do najvažnijeg dela takmičenja, u kom ćemo gledati tri najbolja kandidata. A samo jedan može postati najbolji mladi somelijer – poznavalac vina od autohtonih sorti grožđa Srbije!\n8.30 časova – Okupljanje takmičara\n9.00 časova – Prvi deo takmičenja – KVALIFIKACIJE, pismeni deo takmičenja (zatvoreno za publiku)\n10.30 – 11.30 časova – pauza za fotografisanje (otvoreno za medije)\n12.00 časova – Drugi deo takmičenja – POLUFINALE, praktični deo takmičenja, 10 najboljih kandidata (zatvoreno za publiku).\n16.00 – 19.00 časova– Treći deo takmičenja – FINALE, praktični deo takmičenja, 3 najbolja kandidata. (Otvoreno za publiku).\n19.30 časova – PROGLAŠENJE POBEDNIKA\nTagoviGrožđe Stare sorte Takmičenje Udruženje somelijera Srbije - SERSA\nGodišnje se u Srbiji proizvede 50-60 miliona litara rakije, najviše u RASINSKOM, ŠUMADIJSKOM i ZLATIBORSKOM KRAJU


Knjiga je predstavljena u biblioteci Kongresa SAD u Vašingtonu, na svečanosti na kojoj je upravnik odeljenja za Evropsku knjigu Haris Grant rekao da je biblioteka počastvovana što ima tako retku umetničku i istorijsku monografiju.\nPublikacija je nastala u izdanju Sevastijan presa, Izdavačke kuće Eparhije zapadnoameričke, Balkanološkog instituta SANU i Pravoslavnog bogoslovskog fakulteta Univerziteta u Beogradu, saopštila je SPC.\nEpiskop hercegovački Atanasije, govoreći o knjizi, istakao je da duhovno, kulturno i umetničko blago Kosova i Metohije, 1.400 crkava i manastira i posebno desetine velikih svetinja od 12. do 14. veka, spada među najveća dostignuća hrišćanske civilizacije.\nNažalost, umesto da budu prepoznati kao bogatstvo svetske baštine, ovi pravoslavni i srpski spomenici, izuzev nekolicine, izloženi su demoliranju pa i devastaciji, navodi se u saopštenju.\nZato je, kako se ističe, SPC duboko zabrinuta za sudbinu našeg naroda na Kosovu i njegovih svetinja, od kojih je 150 srušenih od 1999. do 2003. godine i još 35 u pogromu 2004.\nEpiskop Atanasije pozvao je na skupu, održanom 10. februara, na zaštitu osnovnih ljudskih prava i verskih sloboda, navodi se u saopštenju u kojem je posebno ukazano na neshvatljivo sprečavanje povratka izbeglih Srba i posete preostalim svetinjama i grobljima.\nEpiskop zapadnoamerički Maksim ukazao je da je knjiga plod rada više desetina autora, među njima i istoričara Dušana Batakovića, direktora Balkanološkog instituta SANU.\nPenzionisani profesor Nacionalnog univerziteta za bezbednost i bivši pomoćni direktor za Balkan Stiven Majer je ukazao na različite političke aspekte kosovskog pitanja i podsetio na neophodnost mnogo opreznijeg i istančanijeg pristupa ugroženom srpskom nasleđu na Kosovu i Metohiji.\nKnjiga u tvrdom povezu na 1.008 stranica, ilustrovana je sa više od 900 kolornih reprodukcija svih važnijih istorijskih ličnosti, gradova, manastira, crkava, fresaka, ikona i umetničkih dela, a posebno je prezentovana srpska baština pod zaštitom UNESKO.\nMonografija sadrži i tekstove istoričara, teologa, publicista, umetnika ali i prevode istorijskih dokumenata i povelja.\nPromociji su prisustvovali i predstavnici ambasade Srbije, navedeno je u saopštenju i istaknuto da će knjiga biti predstavljena i u Bostonu, Njujorku, Čikagu, Finiksu, Los Anđelesu, San Francisku.


Sjećanje na ustaški zločin u Palančištu - GradPrijedor.com - Portal grada Prijedora\nHome»Društvo»Sjećanje na ustaški zločin u Palančištu\nSjećanje na ustaški zločin u Palančištu\nDelegacije prijedorske gradske uprave, republičke i gradske organizacije SUBNOR-a i porodice potomaka stradalih Kozarčana položile su juče vijence na spomen-kosturnicu u Velikom Palančištu i iznova oživjeli sjećanje na pogrom 367 civila, uglavnom žena i djece, koje su ustaše pobile 21. i 22. oktobra 1942. godine.\nPredsjednik Gradske organizacije SUBNOR-a Veljko Rodić istakao je u obraćanju da je ovo sjećanje na žrtve nad kojima su ustaše u noći između 21. i 22. oktobra 1942. godine izvršile stravičan pokolj bez ikakvog povoda i naređenja.\n„Ustaše su upale u selo bez ikakvog povoda i pobile nedužne seljane, uglavnom žene i djecu, dok je druga grupa isti zločin počinila u susjednom selu Gornji Jelovac. Mi se svake godine ovdje okupljamo da evociramo uspomene na taj događaj i još jednom prisjetimo svih žrtava tog stravičnog pokolja koje naše istorijsko pamćenje ne smije da zaboravi“, rekao je Rodić.\n„Ovdje su stradali civili, žene i djeca, zatrte su čitave porodice za samo jednu noć tako da je obaveza i njihovih potomaka i svih nas da evociramo uspomene na ovaj tragičan događaj i da pošaljemo poruku da se ovako nikad i nigdje više ne desi“, istakao je Đaković.\nMeđu onima koji su odali poštu stradalim civilima, ali i bezimenim partizansim borcima čije se humke nalaze na ovom groblju, bio je i jedini živi svjedok ovog pokolja Mićo Banović /83/.


Digitalna transformacija zdravstvenog ekosistema • Događaj • ŠSTK\nBeograd, 9. decembar 2020. – Digitalizacija uveliko menja način na koji se danas leče pacijenti i fukcionišu zdravstveni sistemi. Promene i prednosti koje digitalizacija donosi su velike i zahtevaju zajednički rad javnog i privatnog sektora. Srbija je načinila nekoliko važnih koraka na putu digitalizacije zdravstva, ali veliki posao tek predstoji. Ta transformacija je šansa, ne samo za razvoj zdravstvenog sistema, već i ICT sektora u Srbiji, smatraju učesnici tribine “Digitalna transformacija zdravstva”. Tribinu je organizovala Švajcarsko-srpska trgovinska komora, zajedno sa kompanijom Roche, jednim od osnivača ŠSTK-a, a skup je otvorila njegova ekselencija ambasador Švajcarske u Srbiji i Crnoj Gori Urs Šmid. On je naglasio da Švajcarska i Srbija zahvaljujući snažnim ekonomskim odnosima mogu kvalitetno da sarađuju i na polju digitalizacije. Šmid je naveo da Švajcarska već snažno podržava inicijative za promociju digitalne ekonomije u Srbiji i saradnju sa švajcarskom poslovnom zajednicom koja investira u ICT, kao i da je moguće između dve zemlje dodatno osnažiti trgovinu digitalnih usluga, harvera, razmene znanja i talenata u oba smera.\nPredsednik Švajcarsko-srpske trgovinske komore Majo Mićović fokusirao se na zaštitu podataka i istakao je da zdravstveni sistem baziran na personalizovanom pristupu može da generiše ogromnu količinu digitalnih podataka povezanih sa ličnim podacima pacijenta. On je istakao da GDPR definiše vrlo striktno sve aspekte zaštite koje moraju biti sprovedene kako ne bi bilo zloupotrebe. Mićović dodaje da je važno isplanirati sistem sigurnosnih mera koji će pratiti sve procese u digitalizaciji zdravstva. Predsednik Komore smatra da švajcarska i srpska ICT tržišta mogu odlično da sarađuju na tom polju i podstaknu bilateralni razvoj dve zemlje.\nSavetnik predsednika Vlade Srbije za digitalno zdravstvo Dejan Kovačević rekao je da je srpska vlada prepoznala potrebu saradnje sa privatnim sektorom u postavljanju i napretku ka strateškim ciljevima kao što su viši kvalitet zdravstvene zaštite, povećanje efikasnosti zdravstvenog sistema i otvaranje vrata za istraživanja i inovacije u zdravstvu korišćenjem modernih informatičkih rešenja i alata.\nKovaćević je istakao da su izazovi digitalizacije zdravstva raznorodni i kompleksni i da je moguće ih rešiti najefikasnije saradnjom javnog i privatnog sektora.\nDr Nik Guldemond (Nick Guldemond), istraživač Medicinskog centra Univerziteta u Lajdenu (Holandija) naveo je da su postojeća digitalna rešenja koja se koriste u zdravstvu najčešće nepovezana, a da personalizovana zdravstvena zaštita koja anticipira potrebe pacijenata zahteva dobru povezanost i komuniakciju i da je zbog toga važno potpuno redizajnirati zdravstvene sisteme. Guldemond je dodao da integrisana i posebno skrojena strategija može uticati na uspešno transformaciju zdravstva.\nNebojše Đurđević, direktor Inicijative „Digitalna Srbija“ ukazao je na to da u domenu zdravstva, baš kao i u mnogim drugim oblastima, jedinstvena prilika da se iz Srbije promeni svet leži u startapima. Đurđević kaže da je sve više inovativnih tehnoloških rešenja koja transformišu način razmišljanja o dijagnostici i terapiji, ubrzavaju postojeće procese i otvaraju nove mogućnosti za lečenje.\nĐurđević naglašava da, za razliku od nekih drugih i učesnika u zdravstvenom ekosistemu, startapi iz male zemlje kao što je Srbija imaju podjednake šanse da postanu globalni lideri u svom domenu i da, pored unapređenja svetskog zdravstva, donesu ogromnu dobit za srpsku ekonomiju.\nAna Goveradica, generalni direktor kompanije Roche za Srbiju i Crnu Goru, i potpredsednik ŠSTK-a, istakla je da Srbija već ima dobru osnovu za digitalizaciju zdravstva jer je veliki deo ustanova već integrisan kroz dve informatičke platforme, ali da je važno sada razviti alate koji će sve raspoložive podatke obrađivati i koristiti tako da lečenje i sam zdravstveni sistem budu efikasniji. Govedarica dodaje da su mogućnosti lečenja koje digitalizacija otključava neverovatne i da je važno da što veći krug ljudi iz raznih oblasti bude uključen u taj proces kako bi se izgradilo što optimalnije rešenje.\nOsnovana u martu 2014. godine, Švajcarsko-Srpska trgovinska komora (ŠSTK) je kreirana kao rezultat rastućeg interesa švajcarske poslovne zajednice u Srbiji za jačanjem ekonomskih odnosa između Srbije i Švajcarske, i to u vidu stvaranja organizacije koja bi radila na unapređenju dijaloga dveju zemalja, promovisanju švajcarskih vrednosti u Srbiji, kao što su kvalitet, inovacije i usklađenost poslovanja sa zakonskom regulativom, i pružanju novih mogućnosti poslovnog umrežavanja.\nKao neprofitno, privatno udruženje, ŠSTK ima ulogu predstavnika švajcarsko-srpske poslovne zajednice i posvećena je daljem razvoju dugoročnih i trajnih švajcarsko-srpskih poslovnih odnosa. Saradnja u oblasti ICT sektora svakako jeste jedan od potencijala za dalje unapređenje poslovnih odnosa između švajcarsko-srpskih kompanija. Danas Komora broji približno 70 kompanija-članica i ostvarila je uspešnu višegodišnju saradnju sa institutcionalnim partnerom iz Švajcarske, Switzerland Global Enterprise S-GE.\ndecembar 9, 2020 Zapamtite stalni link Objavio Office SSCC


Kocijančič: Dijalog nije propao, cilj sporazum | EurActiv Srbija\nKocijančič: Dijalog nije propao, cilj sporazum\nObjavljeno : 10.09.2018.\t Tweet\nPregovori u dijalogu Beograd-Priština moraju da se nastave s ciljem da se postigne "sveobuhvatna normalizacija odnosa, zasnovana na obostranoj saglasnosti i međunarodnom pravu, koja će biti realistična i održiva", izjavila je 10. septembra u Briselu portparolka u Evropskoj komisiji Maja Kocijančič.\nPredstavnica za štampu visoke predstavnice EU Federike Mogeriji je dodala da je bilo niz kontakata s predsednicima Srbija Aleksandrom Vučićem i Kosova Hašimom Tačijem o svim otvorenim pitanjima. Ona je time odgovorila na pitanje novinara da li, imajući u vidu da su pregovori u dijalogu Beograd-Priština propali, i dalje za Evropsku komisiju pregovori uključuju i mogućnost promene granica, što je izazvalo podele među članicama EU.\nMaja Kocijančič je uzvratila da je "EU vrlo jasno predočila načela za pregovore" i da radi na "sporazumu utemeljenom na međunarodnom pravu, koji je realističan i prihvatljiv za obe strane", dodavši da je cilj "pravno obavezujući sporazum koji će rešiti otvorena pitanja".\nTakođe je navela da ne može ulaziti u pojedinosti tih kontakata u dijalogu. "Za nas je vrlo jasno da dijalog mora da se nastavi i očekujemo da obe strane nastave dijalog s istom posvećenošću i angažmanom kao dosad", dodala je.\nNa pitanje da li je za Evropsku komisiju cilj i dalje da se 2019. dođe do sveobuhvatnog sporazuma Beograd-Priština, imajući u vidu da je Vučić rekao da sporazum Srba i Albanac može uslediti tek kroz 10 ili 20 godina, Kocijančič je navela da je EU na najvišoj političkoj ravni pojačala angažman prema Zapadnom Balkanu i da je dijalog ušao u drugu, pojačanu fazu.\nDodala je međutim da ne može davati nikakve rokove "pošto to očigledno zavisi od napretka u pregovorima".\nMora se odbaciti politika koja je izazvala bedu i patnje u regionu\nPortparolka Evropske komisije izjavila je i da će "pomirenje, normalizacija i dobri susedski odnosi biti jedino mogući ako se odbace i prevaziđu politike prošlosti, koje su, kao što se dobro zna, izazvale decenije bede i patnji Zapadnom Balkana i tamošnjim ljudima".\nKocijančič je time odgovorila na pitanje novinara u Briselu kako EU gleda na izjavu predsednika Vučića iz govora u Severnoj Mitrovici 9. septembra da je "(bivši srpski predsednik Slobodan) Milošević bio veliki vođa s najboljim namerama".\nPredstavnica za štampu Federike Mogerini je rekla da "ne sme biti nikakvog prostora, dvosmislenosti niti uvažavanja za one koji su koji vodili te politike ili akcije".\n"Pravila za međunarodne i domaće snage su tu jasna", stavila je do znanja Maja Kocijančič, podvukavši da su "pomirenje i dobrosusedski odnosi suština na koju se oslanja Evropska unija".\nOna je dodala da "svi partneri u regionu imaju jasnu evropsku perspektivu i zato se od njih traži da uvaže ta načela".\nKocijančič je ukazala na izjavu predsednika Komisije Žan-Klod Junkera ovog vikenda da "nacionalizam nikad nije dao rešenja, već samo problema".\nFoto/Video: Beta/Evropski savet\n: Mogerini: Nova runda dijaloga Beograd-Priština već ovog meseca\n: EU podržava dogovor Beograd-Priština u skladu s međunarodnim pravom\n: Tači ostaje i bez podrške stranaka vladajuće koalicije\n: EU: Stranama u dijalogu treba ostaviti prostor za dogovor\nHRW traži od hrvatske predsednice da zaustavi nasilje prema migrantima\nNarodnjaci na putu da izgube uticaj u novoj Komisiji\nLezeko: Pariz nudi Srbiji pomoć da pospeši put ka EU\nZa unapređenje sistema za vodosnabdevanje u Srbiji 50 miliona evra\nEU će imati zajedničkog kandidata za direktora MMF\nŠib: Takse glavna prepreka za nastavak dijaloga Beograda i Prištine\nMekalister ponovo na čelu Spoljnopolitičkog odbora EP


Bečejski Mozaik 08 decembar 2016\nNova cena za domaćinstva trebalo bi da bude 0,65 dinara po litru, za ustanove 10 dinara po kvadratnom metru, a za privredu 25 dinara po kvadratnom metru (cene su sa PDV-om), prema tome, domaćinstva će nedeljno pražnjenje kante od 80 litara koštati 224 dinara, kante od 120 litara 335 dinara, od 240 litara 670 dinara i od 1.100 litara 3.070 dinara (bruto cene).\nZa pražnjenje kontejnera od 5 kubnih metara trebalo bi da se plati 4.675 dinara bruto, a od 7 kubnih metara 6.545 dinara.\nNaknada za korišćenje deponije smeća za građane bi trebalo da bude 314 dinara po kubnom metru.\nNove cene bi trebalo da važe od 1. januara 2017. godine.\nPodsetimo da usluga odnošenja smeća nije poskupela od 2013. godine do danas.\nJavno preduzeće Vodokanal zahteva od lokalne vlasti da se poveća cena pijaće i otpadne vode i fiksne naknade za domaćinstva za 10 odsto, a da se za privredu smanji za 5 odsto zbog postepenog izjednačavanja cena u skladu sa propisima.\nUkoliko se odobri korekcija cena usluga Vodokanala, cena vode za domaćinstva u Bečeju biće viša za 4,4 dinara po kubnom metru i iznosiće 48,4 dinara (sa PDV-om). Cena odvođenja otpadnih voda poskupeće za 1,64 dinara, a za prečišćavanje otpadnih voda će se plaćati 24,08 dinara po metru kubnom (poskupljenje za 2,19 dinara).\nDomaćinstva koja će mesečno da troše više od 25 kubika vode, moraće da plate 145,20 dinara po kubiku sa PDV-om – poskupljenje je 13,2 dinara.\nU naseljenim mestima opštine voda bi trebalo da bude skuplja za 2,56 dinara, te će cena kubnog metra biti 28,19 dinara sa PDV-om.\nNova cena fiksne naknade za domaćinstva i male potrošače biće 60,50 dinara (poskupljenje 5,5 dinara).\nU oblasti privrede cene bi trebalo da budu smanjene za 5 procenata –za kubni metar vode trebalo bi da se plati 118 dinara umesto 124,21. Odvođenje otpadnih koštaće 44,24 dinara, a prečišćavanje 59 dinara (cene su izrađene sa PDV-om).\nZbirno izraženo, nova cena bi trebala da bude 90,50 dinara po kubnom metru za domaćinstva koja su priključena na kanalizaciju. Tu cenu poskupljuje još i 60,50 dinara, a to se plaća kao fiksna naknada po domaćinstvu. Za domaćinstva koja nisu priključena na kanalizacionu mrežu, cena će biti 48,40 dinara po kubnom metru, plus 60,50 dinara fiksna naknada.\nPrivreda će umesto ukupne cene za potrošenu vodu po kubnom metru u iznosu od 232,89 dinara plaćati 221,25 dinara i još od 50 do 2.000 dinara za fiksnu naknadu (iznos naknade zavisi od prečnika priključka).\nUstanove na teritoriji opštine će za kubni metar vode plaćati 117,33 dinara i fiksnu naknadu od 50 do 1.000 dinara.\nVodokanal od opštinske vlasti traži saglasnost da poveća i sledeće cene: saglasnosti na priključenje novog korisnika na vodovodnu, kanalizacionu mrežu otpadnih i atmosferskih voda, troškovi isključenja i ponovnog uključenja na javni vodovod, odnosno javnu kanalizaciju otpadnih voda prethodno isključenog potrošača i provera ispravnosti vodomera, troškovi izrade idejnih projekata priključaka, saglasnosti, uslova mišljenja, cene radne snage, vozila, mehanizacije prilikom davanja ponuda za radove prema trećim licima.\nNovi cenovnik bi trebalo da važi od 1. januara 2017. godine.\nVoda u Bečeju je poslednji put poskupela 2013. godine za 10 odsto u odnosu na cenu iz 2011. godine.\nIz Vodokanala je saopšteno da je voda u Bečeju zadovoljavajućeg kvaliteta – 99 odsto je fizičko-hemijski ispravna i 96 odsto bakteriološki ispravna.\nLokalno vodoprivredno preduzeće potrebu povećanja cena za domaćinstva osim toga da je od 2013. godine do danas došlo do povećanja cena parametara koji utiču na cenu pijaće i odvođenje otpadne vode, obrazložio i time da je Strategijom za upravljanje vodama do 2034. godine predviđeno povećanje cena kubnog metra vode u narednih pet do šest godina do 1,35 evra (165 dinara), a to zahteva Svetska banka, po kojoj je cena vode u Srbiji neekonomska.\nViše iz ove kategorije « Skupština opštine: Izmena Plana generalne regulacije zbog prenamene parcele između prevodnica, autobuske stanice i kotlarnice na biomasu\tHumanitarna akcija dece iz škole „Sever Đurkić“: „Moj šal da te ugreje“ »\nNa teritoriji opštine Bečej u poslednja 24 časa, po zvaničnim podacima, kod 54 građana je potvrđeno prisustvo koronavirusa, jedna osoba je upućena u b...\nU objektima Gerontološkog centra u opštini Bečej 24. novembra je broj pozitivnih na testovima na koronavirus bio ukupno 80 (korisnici/zaposleni) prema...


Kancelarije za najam u Rezervišite kancelariju otvorenog tipa za kompanije svih veličina na lokaciji Regus GTC FORTYONE 11070 Beograd, Milutina Milankovica Blvd 9ž\nKancelarije otvorenog tipa za 15 osobe dostupne su pod fleksibilnim uslovima, tako da možete da dodajete prostor, pa čak i da se preselite na drugu lokaciju – gde god je potrebno da budete.\nNapravite bazu za svoje poslovanje u kancelariji otvorenog tipa od 100 m2 na lokaciji Regus GTC FORTYONE, idealnoj za 15 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja.\nPronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja.\nRegus kancelarije otvorenog tipa obuhvataju:\n⦁\tDodatni pristup zajedničkom radnom prostoru od 120 m2\n⦁\tCene počinju od iznosa 413600RSD\n[email protected]ts.com +38 (591) 936 9673\nKancelarije otvorenog tipa za 15 osobe dostupne su pod fleksibilnim uslovima, tako da možete da dodajete prostor, pa čak i da se preselite na drugu lokaciju – gde god je potrebno da budete. Napravite bazu za svoje poslovanje u kancelariji otvorenog tipa od 100 m2 na lokaciji Regus GTC FORTYONE, idealnoj za 15 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja. Regus kancelarije otvorenog tipa obuhvataju: ⦁\tPristup našoj globalnoj mreži sa više hiljada lokacija širom sveta ⦁\tStručno obučeni tim centra i tim za podršku ⦁\tBezbednu tehnologiju poslovne klase i WiFi ⦁\tŠtampače i pristup administrativnoj podršci ⦁\tČišćenje, komunalne usluge i obezbeđenje ⦁\tRadno mesto dostupno na sat, dan ili mesec ⦁\tRedovne događaje u zajednici I mogućnost umrežavanja ⦁\tJednostavne rezervacije i upravljanje nalogom preko naše aplikacije ⦁\tPrilagodljive i fleksibilne rasporede rada ⦁\tMogućnost promene veličine prostora ili lokacije tako da odgovara Vašim potrebama ⦁\tVisokokvalitetan ergonomski nameštaj ⦁\tDodatni pristup zajedničkom radnom prostoru od 120 m2 ⦁\tCene počinju od iznosa 413600RSD *Sve slike prikazane u ovoj listi pripadaju našim lokacijama, ali se možda ne odnose na ovaj konkretni centar. Pošaljite upit sada


U Siriji ubijeno 70 vojnika pri pokušaju bijega – Minber\npro. 20, 2011 at 2:34 pm\nU Siriji ubijeno 70 vojnika pri pokušaju bijega\nIako je Sirija prihvatila mirovni plan Arapske lige o slanju posmatračke misije, sirijski opozicionari nisu izrazili zadovoljstvo.\nRusija i Iran su podržale odluku vlasti u Damasku, dok su Ujedinjene nacije pozvale Asadov režim da “zaustavi nasilje”. Iz Sirije i dalje pristižu vijesti o nasilju u ovoj zemlji.\nSirijski opozicionari su izvijestili da je skoro 70 vojnika ubijeno prilikom pokušaja da pobjegnu iz vojne baze u Ildibu.\nOpozicionari navode da su vojnici ubijeni pri pokušaju bijega, u paljbi teškim mitraljezima. Agencije izvještavaju da su oružani sukobi između sirijske vojske i dezertera učestali u posljednjim sedmicama.\nOpozicioni izvori su saopštili kako sirijski tenkovi gađaju kuće.\nGeneralna skupština UN-a je sa 11 “protiv” i 133 glasa “za” prihvatila nacrt rezolucije, predvođen Velikom Britanijom, Njemačkom i Francuskom, dok su 43 članice bile suzdržane. Rezolucijom je osuđeno kršenje ljudskih prava i zatraženo da Asadov režim povuče tenkove sa ulica, oslobodi političke zatvorenike i dozvoli ulazak posmatračima.\nU međuvremenu, otpočele su pripreme nakon što je Sirija prihvatila protokol o slanju posmatračke misije u sklopu mirovnog plana Arapske lige.\nPrema saopštenju Arapske lige, prvi posmatrači će u toku narednih 2-3 dana otputovati u Siriju, a nakon toga će početi pripreme za odlazak sljedeće posmatračke delegacije od oko sto članova.\nSirijski ministar vanjskih poslova Velid Mualim negirao je vijesti o tome da su sirijske vlasti popustile, dodajući kako je Arapska liga u Kairu pristala na uslove koje su oni postavili. Velid Mualim je istakao kako je posmatračima dozvoljen boravak u zemlji u trajanju od samo mjesec dana.\nSirijski opozicionari su ocijenili da je potpisivanje protokola u Kairu samo nova taktika Asadovog režima kako bi dobili na vremenu.\nNa sastanku sirijskih opozicionara u Tunisu upućen je poziv Arapskoj ligi da u cilju zaštite civilnog stanovništva osnuje sigurnosne zone u Siriji.\nMinistarstvo vanjskih poslova Rusije je saopštilo da se protokol smatra prilikom za uspostavu stabilnosti i zaštite civila u Siriji dok su iz iranskog Ministarstva vanjskih poslova ocijenili kako “protokol nije idealan, ali da je prihvatljiv”.\nIrak: Nalog za hapšenje jednog od sunitskih lidera\nKuvajtska policija rastjerala nove demonstracije apatrida


Isplata civilnih invalidnina (tuđa njega i pomoći) i invalidnina za civilne žrtve rata u Federaciji Bosne i Hercegovine, počinje danas.\nFederalno ministarstvo finansija je osiguralo sredstva za ove kategorije u ukupnom iznosu 12.622.163,38 KM.\nIz Federalnog ministarstva finansija potvrđeno je da će danas početi isplata invalidnina za RVI, porodice šehida i poginulih boraca, odnosno za nositelje ratnih priznanja za juli 2014. godine.\nKako saznaje Agencija Fena, za isplatu invalidnina za ratne vojne invalide, porodice šehida i poginulih boraca te nositelje ratnih priznanja za juli 2014. godine, Federalno ministarstvo finansija je osiguralo 26.024.333 KM.\nSutra počinje prodaja penzionerskih kupona\nPočeo Memorijalni turnir "Hašim Spahić"\nIlijašani obilježili Dan šehida na mezarjima u Ilijašu, Brezi, Solunu, Potočarima\nOva sedmica 10627\nOvaj mjesec 10627


U Grčkoj protesti zbog penzijskih reformi – Bankar.me\nFebruary 19, 2020 EVROPA, MAKRO, SVE VIJESTI Leave a comment\nSaobraćaj u djelovima Atine u utorak je zaustavljen pošto su se prevoznici pridružili štrajku zbog planiranih penzijskih reformi.\nIstovremeno je hiljade ljudi mirno marširalo kroz centar grada, zahtijevajući da se nacrt zakona ukine.\nKako podzemne željeznice, vozovi i autobusi nijesu saobraćali, mnogi su bili prisiljeni da automobilima krenu na posao, zbog čega je grad u kojem živi skoro četiri miliona ljudi bio skoro blokiran.\nPutnički brodovi ostali su u lukama, prenose agencije.\nNa jednodnevni prekid rada pozvali su sindikati iz javnog sektora, koji su zabrinuti da će reforme značiti smanjenje penzija, koje su već postepeno snižavane od kada je Grčka uzela prvu finansijsku pomoć 2010. godine.\nUčesnici protesta okupili su se ispred parlamenta, gde će poslanici danas početi raspravu o Vladinom zakonu.\nIz sindikata zaposlenih u javnom sektoru (ADEDI) navode da u novom zakonu ne postoje izmjene u starosnoj granici za penzionisanje, odnosno da se i u novom zakonu zadržava granica od 67 godina ili 62 godine, sa 40 godina staža.\nIzmeđu ostalog, traže vraćanje 13. i 14. plate, kao i državnu garanciju za sve penzije.\nMinistar za rad i socijalnu politiku Grčke, Janis Vrucis, je rekao da je riječ o atraktivnom zakonu, koji predviđa i povećanje penzija.\nOn je dodao da je riječ o prvom zakonu o socijalnom osiguranju u istoriji koji je zasnovan na ekspertskoj studiji koja potvrđuje održivost sistema osiguranja u toj zemlji do 2070. godine, te da je reč i o prvom zakonu nakon 12 godina koji ne predviđa nikakvo smanjenje penzija.\nPOJMOVIGrčka protesti u grčkoj\nPrevious Platni promet 980 miliona eura\nSljedeći Vektra Boka: Povjeriocima do kraja sedmice isplata dva miliona eura


Od našeg dopisnika - Sarajevo – Pre nekoliko godina započeta „harmonizacija katastara i zemljišnih knjiga” u Federaciji BiH novi je udar na imovinu Srba u tom entitetu. Sam način na koji se vrši „prekrajanje” zemljišnih knjiga već se pokazao kao ozbiljna pretnja da bi u tom procesu mnogi Srbi mogli izgubiti imovinu nasleđenu od svojih predaka. Problem je u tome što se vlasnici imovine, od kojih mnogi žive van granica BiH, o sprovođenju postupka obaveštavaju putem javnog oglasa, a ne lično zbog čega izostaje njihova blagovremena reakcija. Upravo u toj netransparentnosti krije se razlog za zabrinutost, jer će bez dileme iz zemljišnih knjiga biti kao vlasnici eliminisani svi oni Srbi koji se ne odazovu u propisanom roku\nVAŠINGTON - Multinacionalna radna grupa (REPO), čija je svrha zaplena bogatstva ruskih oligarha, u prvih 100 dana rada zamrzla je 30 milijardi dolara imovine i sredstava pojedinaca protiv kojih su uvedene sankcije, saopštilo je američko Ministarstvo za finansije. Osim jahti, drugih plovila i luksuznih nekretnina, blokirano je i 300 milijardi dolara novčanih sredstava ruske Centralne banke, javila je agencija AP. „Cena rata za Rusiju nastavlja da bude sve skuplja”, navodi se u saopštenju u vezi sa radom Multinacionalne grupe. Grupu su marta 2022. pokrenuli američka ministarka za finansije Dženet Jelen i državni tužilac Merik Garland u saradnji sa nekoliko država i Evropskom komisijom koje istražuju i krivično gone oligarhe i druge pojedince koji su saveznici ruskog predsednika\n20.06.2022 u 09:10\nPojedini servisi RGZ-a dostupni su jutros od 7.30 sati. Preko sistema Ministarstva pravde povezuju se i Javni beležnici. Baza će, dakle, biti dostupna državnim organima, lokalnoj samoupravi i notarima. Republički geodetski zavod (RGZ) danas je počeo postepeno da pušta u rad prioritetne servise neophodne za funkcionisanje tržišta nepokretnosti nakon hakerskog napada zbog kojeg je ceo informacioni sistem RGZ morao da bude zaključan. Kako su naveli iz RGZ-a, kompletno puštanje svih servisa očekuje do kraja sedmice, ukoliko sistem ne bude ugrožen novim naprednim napadima. RGZ je prethodne sedmice saopštio da je od 14. juna počeo intenzivan hakerski napad i da su radi zaštite podataka aktivirani svi bezbednosni protokoli i zaključan celokupan informacioni sistem RGZ-a, javlja RTS.\n10.06.2022 u 22:37\nMUP Crne Gore zamrznuo imovinu 34 ruska državljana\nMinistarstvo unutrašnjih poslova Crne Gore saopštilo je da je danas zamrznulo 44 nekretnine 34 ruska državljana kojima su prethodno uvedene sankcije. U saopštenju, iz MUP-a navode da su na „liniji stoprocentne usaglašenosti Crne Gore sa spoljnom i bezbednosnom politikom Evropske unije” danas napravili „prvi korak”. Kako je objašnjeno u saopštenju, za 44 nekretnine Uprava za katastar i državnu imovinu donela je odgovarajuća rešenja kojima je ograničeno raspolaganje imovinom u Crnoj Gori ovim licima, prenosi Tanjug. „Crna Gora odlučno ispunjava obaveze preuzete usvajanjem Odluka o uvođenju međunarodnih restriktivnih mera i samo desetak dana nakon susreta sa šefom Jedinice za Crnu Goru i Srbiju u Generalnom direktoratu Evropske komisije za susedstvo i politiku proširenja Majklom\n09.06.2022 u 14:39\nGrađanima Srbije omogućeno je da putem nove usluge e-uverenje na portalu lokalne poreske administracije www.lpa.gov.rs. dobiju elektronsku potvrdu da su izmirili porez na imovinu, bez odlaska na šaltere, saopšteno je juče iz Kancelarije za informacione tehnologije i elektronsku upravu. Putem pomenutog portala, građani u nekoliko klikova mogu da podnesu zahtev za dobijanje tog uverenja, a elektronski dokument mogu da preuzmu ili na ovom portalu ili u svom e-sandučetu na portalu e-uprava, prenosi Tanjug. Za korišćenje te usluge potrebno je da građani budu elektronski identifikovani kvalifikovanim elektronskim sertifikatom, bez obzira na to da li je u klaudu ili na smart kartici/ USB tokenu. Zahtev za dobijanje uverenja mogu podneti fizička lica, preduzetnici i pravna lica, a može se\n26.05.2022 u 09:49\nLONDON– Rusija priprema novi zakon koji će joj omogućiti da preuzme kontrolu nad lokalnim preduzećima zapadnih kompanija koje odluče da napuste zemlju zbog napada Moskve na Ukrajinu, čime podiže ulog za multinacionalne kompanije koje pokušavaju da odu. Zakon, koji bi mogao da stupi na snagu za nekoliko nedelja, daće Rusiji široka ovlašćenja da interveniše tamo gde postoji pretnja po lokalna radna mesta ili industriju, što će zapadnim kompanijama otežati odlazak s ruskog tržišta osim ako nisu spremne da podnesu veliki finansijski udar, izveštava Rojters. Priprema akta o zapleni imovine stranih investitora, kako se dodaje, usledila je nakon egzodusa zapadnih kompanija, poput Starbaksa, Mekdonaldsa, pivare AB InBev i mnogih drugih, i u situaciji u kojoj se ruska ekonomija, pod\nManastiru Visoki Dečani nije vraćena imovina, iako je juče isteklo šest godina od kada je tzv. ustavni sud Kosova doneo pravosudnu presudu. Za to vreme u Prištini je promenjeno pet vlada i dva predsednika privremenih institucija, ali niko nije sproveo u delo odluku da se manastiru Srpske pravoslavne crkve vrati 24 hektara zemlje, za šta se, bar na rečima, zalažu i ambasadori Kvite na Kosovu i Metohiji. Malo se pominje činjenica da je Visokim Dečanima 1946. godine oduzeto više od 700 hektara zemljišta i šume, a tu odluku komunističkih vlasti u Prištini „poštuju”, jer im ide u prilog. Premijer privremenih prištinskih institucija Albin Kurti ističe da je Kosovo „najdemokratskija zemlja na zapadnom Balkanu”, ali odbija da primeni ovu presudu i tvrdi da ta zemlja pripada društvenim\nBON- Američka ministarka finansija Dženet Jelen izjavila je da bi zaplena zamrznute imovine ruske centralne banke, s ciljem da se pomogne obnova Ukrajine, bila nelegalna. „Mislim da je, s obzirom na ogromna razaranja u Ukrajini i ogromne troškove obnove sa kojima će se zemlja suočiti, sasvim normalno da tražimo od Rusije da nam pomogne da platimo barem deo ceha”, rekla je Jelenova u sredu novinarima u Bonu. Ona je, međutim, dodala da, iako se o tome razgovara, „u Sjedinjenim Državama sada ne bi bilo legalno da vlada zapleni tu imovinu”, prenosi Raša tudej. „To nije nešto što je zakonski dozvoljeno u Sjedinjenim Državama”, rekla je Jelen. Reč je o deviznim rezervama ruske centralne banke od oko 300 milijardi dolara koje su blokirale Sjedinjene Države i njeni saveznici u okviru\n12.05.2022 u 17:00\nCIRIH – Švajcarska vlada je objavila danas da zamrznuta ruska imovina u toj zemlji iznosi 6,3 milijarde švajcarskih franaka (6,33 milijarde dolara), prenosi Rojters i dodaje da je Švajcarska „odmrzla” ukupno 3,4 milijarde franaka privremeno blokirane ruske imovine. Majska cifra je, prema računici britanske agencije, manja za 1,2 milijarde franaka nego 7. aprila, kada je Švajcarska prijavila iznos od oko 7,5 milijardi franaka zamrznute ruske imovine, pri čemu je vladin zvaničnik Ervin Bolindžer ukazao da su blokirana sredstva tada smanjena za 2,2 milijarde franaka. To znači da je Švajcaeska deblokirala ukupno 3,4 milijarde dolara ruskih sredstava, od marta kada su uvedene sankcije Moskvi zbog napada na Ukrajinu. „Ne možemo da zamrznemo sredstva ako nemamo dovoljno osnova”, rekao je\nUkrajinska Vrhovna rada odobrila zaplenu ruske imovine u Ukrajini\nKIJEV – Ukrajinska Vrhovna rada odobrila je ukaz predsednika Volodimira Zelenskog o zapleni ruske imovine u Ukrajini, saopštio je danas poslanik Jaroslav Železnjak, javlja Tanjug. „Rada je usvojila predsednički dekret o zapleni ruske imovine”, napisao je poslanik Železnjak na Telegramu, prenosi agencija TAS S. Kako se navodi u izveštaju ruske agencije, dekret je usvojen sa 334 glasova „za”, dok je za usvajanje ove odredbe bilo potrebno 226 glasova.


Nabavke u državnoj upravi u brojkama – Institut alternativa\nInstitut alternativa » Odgovorne javne finansije » Nabavke u državnoj upravi u brojkama\nObjavljeno 01. 06. 2016. 27. 01. 2018.\nNabavke u državnoj upravi u brojkama\nDržavni organi su u 2014. godini utrošili 52 994 714,56 eura. Najveći izvršeni budžet za javne nabavke u 2014. godini imalo je Ministarstvo održivog razvoja i turizma 23 278 015,51 eura, najniži Sekretarijat za razvojne projekte, 16 740,60 eura. Ukupno 14 organa je prekršilo Zakonom utvrđen procenat korišćenja neposrednog sporazuma, u čemu prednjači Uprava za mlade i sport, koja je sve nabavke tokom prošle godine realizovala ovim postupkom. Izuzetno visok procenat upotrebe direktne pogodne ostvarili su i Zavod za hidrometeorologiju i seizmologiju (41,24%), Zavod za intelektualnu svojinu (35,48%), Državni arhiv (34,15%), Ministarstvo vanjskih poslova i evropskih integracija (30,07%).\nProblem nerealnog planiranja budžeta za javne nabavke je sveprisutan i u državnim organima. Po predstavljenim podacima iz pojedinačnih izvještaja o javnim nabavkama, tek kod tri institucije visina izvršenog budžeta je ista kao i planiranog za 2014. godinu, i to Ministarstvo vanjskih poslova i evropskih integracija, Ministarstvo rada i socijalnog staranja i Zavod za metrologiju. Ipak, uvidom u izvještaje koje su ove institucije dostavile Institutu alternativa, odnosno sabiranjem iznosa u obrascima A, B i C koji daju pregled nabavki realizovanih otvorenim postupkom, šoping metodom i neposrednim sporazumom, dobijene sume se razlikuju i odstupaju od planiranih. Šesnaest organa je mijenjalo plan tokom godine. Ministarstvo finansija je plan javnih nabavki promijenilo čak 9 puta, od čega je poslednja izmjena iz decembra povećala budžet za gotovo pola miliona iako taj iznos, na kraju, nije utrošen. Planovi uopšte nisu dostupni za dvije institucije: Upravu za mlade i sport i Zavod za socijalnu i dječju zaštitu.\nPodaci o javnim nabavkama u državnim organima u 2014. godini dobijeni su na osnovu zahtjeva za slobodan pristup informacijama koji su upućeni svim državnim organima, obveznicima primjene Zakona o javnim nabavkama, a kojih je ukupno 33. Informacija ne uključuje podatke za Upravu za ugljovodonike, budući da nismo uspjeli doći do kontakt informacija ovog novouspostavljenog organa. Ministarstva ekonomije i prosvjete nisu dostavila svoje godišnje izvještaje o javnim nabavkama ni gotovo tri mjeseca nakon što im je upućen zahtjev, kršeći na taj način Zakon o slobodnom pristupu informacijama, dok su Uprava za javne nabavke i Zavod za statistiku donijeli rješenja sa pogrešno utvrđenim činjeničnim stanjem. Naime, iz Zavoda sa statistiku su nas informisali da su pojedinačni izvještaji naručilaca dostupni u godišnjem izvještaju o javnim nabavkama, koji bi po članu 118 Zakona trebalo da bude objavljen do kraja maja, što ne odgovora činjeničnom stanju i ovo je moguće utvrditi neposrednim uvidom u izvještaje iz prethodnih godina. Uprava za javne nabavke se u odgovoru na naš zahtjev, takođe, pozvala na godišnji izvještaj o javnim nabavkama, iako je obavezna da pripremi pojedinačni izvještaj o sprovedenim nabavkama, što se može vidjeti i po utvrđenom budžetu za ovo tijelo u Zakonu o budžetu Crne Gore za 2014. godinu. Takođe, tokom istraživanja o stavovima naručilaca u januaru ove godine, iz Državne komisije za kontrolu postupaka javnih nabavki su nas informisali da za njihove potrebe robe i usluge nabavlja Uprava za javne nabavke. Zbog ovakvih rješenja, kao i ćutanja administracije, uputili smo žalbe Agenciji za zaštitu ličnih podataka i slobodan pristup informacijama protiv ova 4 organa, ali ovo tijelo još uvijek nije odlučilo o njima. Ministarstvo saobraćaja i pomorstva je donijelo rješenje kojim se odobrava pristup informaciji, ali i uz uplatu troškova, još uvijek nismo dobili izvještaj.\nIzvještaj u cjelini možete preuzeti ovdje.


Dodik: Srbi su preživjeli ustaški genocid, preživjeće i Incka – Zvornik Danas\nNaslovna/naslovna/Dodik: Srbi su preživjeli ustaški genocid, preživjeće i Incka\nIgor Golubović Send an email 7. februara 2021\n„Ovdje živi narod koji je preživio ustaški genocid i preživjeće i Valentina Incka“, rekao je Dodik.\n„To što nije u skladu sa Dejtonskim mirovnim sporazumom ovdje funkcioniše već 24 godine u liku zlotvora kakav je Incko i drugi koji su ovdje, maltretirajući Srbe, našu Republiku i srpski narod u cjelini, sprovodili separatnu politiku osvete nad nama, kažnjavanja i svega što su činili u proteklom vremenu“, rekao je Dodik novinarima u Banjaluci.\n„Oni su nam podvalili ili pokušavaju podvaliti priču o bonskim ovlaštenjima /donesena 1997. godine na sastanku Savjeta za sprovođenje mira u Bonu/ koja ne postoje. Tamo nikad niko nije dao ovlaštenja, a rekli su da podržavaju napore visokog predstavnika. To je jedna neformalna grupa zemalja koja nije predviđena Dejtonskim mirovnim sporazumom“, rekao je Dodik.\n„Zar neko zaista misli da to nama nije podvala i da to za nas nije uvredljivo?“, pita Dodik.\nmilorad dodik republika srpska valentin incko


Na konstituivnoj sednici novog Upravnog odbora Partizana odlučeno je da Dačić bude predsednik, Dragoljub Puača potpredsednik, a bivši igrač Predrag Peruničić direktor kluba. Funkcije su razrešeni generalni sekretar Predrag Jušković i direktor Željko Bjelajac koji je ranije podneo ostavku.\nPosle sednice Peruničić je izjavio agenciji Beta da želi da legalno uđe u prostorije kluba, koje su zaključane i koje čuva obezbeđenje bivšeg UO, kako bi Partizan mogao da nastavi sa nesmetanim radom.\n"Svi koji me poznaju znaju da neću ništa nelegalno da uradim, ni na silu. Pokušaću da uđem u prostorije uz prisustvo tri člana komisije kako bismo preuzeli pečat", rekao je Peruničić.\nNa pitanje kada očekuje da bi novi Upravni odbor mogao da počne sa radom, on je odgovorio: "U ponedeljak ili utorak, čim formiramo komisiju i uđemo u prostorije".\nPrema njegovim rečima, u komisiji će biti jedan član Sportskog društva Partizan, jedan navijač i jedan član Skupštine rukometnog kluba.


Eskobar tvrdi da je Srbija sve zainteresovanija za odnos sa Evropom\nSpecijalni izaslanik SAD za Zapadni Balkan, Gabrijel Eskobar.\n"Mnoge zemlje Zapadnog Balkana su ranjive, ali će pažnja koju su Evropska unija (EU) i SAD usmerili na region pomoći i izolovati ga od svih destabilizujućih faktora", izjavio je 11. aprila specijalni izaslanik SAD za Zapadni Balkan Gabrijel Eskobar.\nU intervjuu za N1 Eskobar je istakao da se nestabilnost iz Ukrajine neće preliti na Zapadni Balkan jer su se zemlje regiona obavezale da neće dopustiti da se to dogodi.\n"Na Zapadnom Balkanu smo zapravo fokusirani na rešavanje problema Zapadnog Balkana. Iako su mnoge zemlje ranjive, mislim da će pažnja koju su EU i SAD usmerili na region pomoći da ga izoluju od svih destabilizirajućih faktora. I sve su u Generalnoj skupštini UN dale svoj glas prilikom osude invazije. Stoga mislim da će ovaj region dati pozitivan doprinos stabilizaciji krize", rekao je Eskobar.\nEskobar poziva na onemogućavanje Rusije da 'spreči napredak Zapadnog Balkana'\nOdgovarajući na pitanje da li bi politika Srbije trebalo da bude odlučnija u smislu da li naginje Istoku ili Zapadu, Eskobar je rekao da "je to pitanje za srpski narod, ali da je članstvo u EU strateški cilj Srbije".\n"Zemlje koje su ušle u Evropsku uniju postale su demokratičnije, stabilnije i prosperitetnije. Upravo to želimo za sve zemlje Zapadnog Balkana, uključujući Srbiju. Moram reći da je Srbija evropska zemlja, istorijski, kulturološki, a sve više i ekonomski. Mislim da srpski narod to shvata i da će to očekivati. Stoga zaista mislim da je Srbija sve zainteresovanija za svoj odnos sa Evropom nego s Istokom", rekao je Eskobar.\nKurti i Eskobar razgovarali o mogućoj destabilizaciji na Zapadnom Balkanu\nIstakao je da vremenski rok za prijem država Zapadnog Balkana u EU zavisi od njihovog odnosa sa Unijom, ali da SAD ohrabruju države da ostvare napredak, a i evropske partnere da daju jasan signal kako su te zemlje dobrodošle.\nGabriel Escobar umesto Palmera u evropskom odeljenju State departmenta\nZamenik ambasadora Sjedinjenih Američkih Država u Srbiji Gabrijel Eskobar preuzeo je 7. septembra dužnost zamenika pomoćnika sekretara u Birou za evropska i evroazijska pitanja Stejt departmenta.\nEskobar je na toj funkciji zamenio Metjua Palmera (Matthew Palmer), i postao izaslanik za Zapadni Balkan.\nAustrijska poslanica: Genocid je najgore što se može desiti jednom narodu


Bitak i mahala – razgovor sa DJ Fokusom – Popscotch\nBitak i mahala – razgovor sa DJ Fokusom\nfotografije: Milan Petrović\nZa razliku od Beograda ili Novog Sada u kojima je još uvek moguće realizovati kakav-takav kreativni potencijal, u ostalim, manjim sredinama u Srbiji razgovori na ovu temu uglavnom vode ka planovima za iseljavanje, bilo u pomenuta dva grada ili “bilo gde, samo što dalje odavde”, kako se to često formuliše. Zaječar je upravo jedan takav grad. Nekada centar impozantne industrije Timočke Krajine, za kratko vreme je prešao veliki put od graničarsko-švercerske mahale u vremenu pre SFRJ, do “razvijene urbane sredine” šezdesetih i sedamdesetih i nazad u sivilo provincije, te se danas površnim pogledom na grad stiče post-apokaliptički utisak kao da je kakvo nomadsko pleme zaposelo napušteni industrijski centar.\nKulturnu politiku grada su od osamdesetih godina do danas obeležili brojni skandali i veoma loše odluke (uglavnom u vezi sa zaječarskom Gitarijadom), koji su na posletku doveli da danas praktično ne postoji kulturna institucija u gradu koja nije kompromitovana, ali su sa druge strane, redovno, bar na kratko, skretali pažnju mahale sa mnogo pogubnijih ekonomskih promašaja. Festival “Zalet” kao inicijativa zajednice, a ne vlasti, postoji desetak godina i dalje otežano funkcioniše, te iako redovno ima muzičke programe, oni ne mogu nadomestiti nedostatak slične inicijative muzičara.\n“Umetnička muzika” retko izlazi van avlije muzičke škole – a čiji je odnos prema kreativnosti i lokalnoj zajednici posebno pitanje – dok sa druge strane postoji tendencija da se “neformalno” muzičko stvaralaštvo bendova i pojedinaca zarobi u neki od ponižavajućih formata “turnira pevača zabavne muzike” (nekad popularno nazivanih i “Mikrofon je Vaš”), od Gitarijade udružene sa delatnošću Vlade Jankovića Džeta do kvazi-takmičenja trenutno emitovanih na televizijama sa nacionalnom frekvencijom. Posledica toga je da su čitave generacije potencijalno kreativnih muzičara ostale zarobljene u davno “istrošenim” (da ne kažem dekonstruisanim) vidovima artikulacije muzičkog izraza kao što su rock, metal, pop itd. (sa svojim podvrstama).\nU poslednjih tridesetak godina su se sa ovom atmosferom retki uspešno izborili. Grupa “Šaka Jada” je 1997. godine sa samoizdatim albumom Isceljenje, kao i izdanjem Oštećeni vidici (ITMM, 2000) napravila značajan pomak u zvučnom pejzažu grada, a njihova, nažalost prekinuta inicijativa, delimično je nastavljena radom (nekada) borske grupe Goribor ali i mnoštvom manjih sastava kratkog veka koji su najčešće prestajali sa radom suočeni sa dominirajućom mačo-ideologijom wannabe cock-rock heroja ili su napuštali početne ideje zarad kratkotrajnog i razume se, poražavajućeg, “pakta sa Đavolom”.\nS druge strane, hip hop zajednica, kao i ljubitelji “plesne elektronske muzike”, čini se da su mnogo uspešnije odgovorili na izazove kako lokalne sredine, tako i na one koji se mogu smatrati zajedničkim muzičarima u “većem delu zemlje”. Međutim, iako zaječarski hip-hoperi imaju dobru organizaciju, redovne nastupe kao i – imajući prethodno u vidu – solidnu medijsku vidljivost (pre svega na internetu), čini se da okosnicu čitave ove scene čini delatnost Ivana Andrijaševića, poznatog i kao DJ Fokus. Ovaj kompozitor, producent, tekstopisac, promoter, organizator, vozač, kuvar i domar uspeva da više od deset godina održava u životu duh kreativnosti i optimizma prkoseći svim pritiscima i ograničenjima o kojima čitalac može steći utisak iz prethodnog uvoda (a budući da postoji velika šansa da ovo čita upravo (bivši ili sadašnji) student iz provincije, verovatno je svako objašnjenje izlišno). U redovima koji slede, DJ Fokus “iz prve ruke” govori o tome kako izgleda ostati na frontu i uspešno se boriti za muzičarsku emancipaciju i dostojanstvo (šta god to bilo).\nIvane, jedan si od retkih (ako ne i jedini) zaječarskih muzičara koji su uspeli da se afirmišu u širem regionu, a da su pritom ostali vezani za grad. Koliko ti ta pozicija koristi, a koliko otežava planiranje karijere?\nKada sam kretao u aktivno bavljenje muzikom, prvobitna namera mi je bila da na što realističniji način uhvatim ambijent lokalne sredine, detaljno ga analiziram i interpretiram kroz muzičko-scenski akt koji će biti podjednako prihvatljiv kako lokalnom tako i „vanjskom” auditorijumu. Bio sam i ostao uverenja da određena doza univerzalnosti mora da postoji u muzičkom „proizvodu’’ kako bi se izbegao scenario da to čime se autor bavi postane isključivo lokalna senzacija. Otuda, grad je idejna baza mog muzičkog delovanja, a princip i metodologija rada omogućavaju da se to čime se bavim čuje i, na koncu, prihvati van lokalne zajednice, pa čak i van jezičkih, političkih i kulturnih granica. Možda i slučajno mi je dodeljena uloga da budem vodeći protagonista alternativne/underground ponude u gradu, u odsustvu drugih inicijativa, kako pojedinaca tako i organizacija koje se, deklarativno, time bave. Danas, vezanost za grad se ogleda u tome da povremeno sudelujem u organizaciji muzičkih događaja na kojima priliku da pokažu svoje muzičke ideje imaju lokalni „pioniri’’ i „seniori’’, pojačani gostima iz drugih gradova i država, takođe uz moj periferni muzički doprinos. Vremensko-finansijska komponenta organizovanja ovakvih skupova neretko biva iscrpljujuća, ali usputno masterirajući dinamiku i intenzitet bavljenja time, još uvek uspevam da uspostavim ekonomski i racionalni sklad.\nSudeći po vestima koje dolaze do šire muzičke javnosti u Srbiji, tvoje delovanje je čini se trenutno okosnica života lokalne scene, budući da radiš kao organizator koncerata. Kako postižeš da se izboriš za svoje mesto i kakav je odnos lokalne vlasti prema tvojoj inicijativi (i njoj sličnim ukoliko postoje)?\nBorba je od prvog dana „partizanska’’, neretko i na prepad. U nedostatku konvencionalnih koncertnih prostora pribegavam alternativnim mestima poput sala mesnih zajednica, napuštenih fabričkih hangara, zaboravljenih gradskih kafana, nekošenih poljana, krovova zgrada, magacina, podvožnjaka… Prevozna sredstva (ponekad i bina) su iz sfere građevinarstva i poljoprivrede – freze, kolica, „japaneri’’, prikolice. Na nedostatak „infrastrukture’’ trudim se da gledam podsticajno, gde će kvalitet muzičke ponude to nadomestiti. Možda su i ti prostori i sveopšti ambijent komplementarni sa našom muzičkom istinom i na taj način dodatno doprinose stvaranju harmonije i saglasja. Vlast generalno na nas, kao grupu od 100+ mladih ljudi zarobljenih u civilizacijskom tjesnacu, gleda sa podozrenjem, ali, još uvek, ne preduzima korake koji će za posledicu imati gušenje naše tihe bune, upravo iz razloga što je ona u osnovi pacifistička, borba za komad kosmosa, a ne tuđe teritorije, imetka ili profita. Ako ikada neki širi auditorijum pokaže interesovanje za ono čime se bavimo, to će, verovatno, za posledicu imati i to da vlast dublje uđe u suštinu našeg delovanja, a to je scenario koji nije izvestan.\nDa li možeš da opišeš svoje strategije opstajanja na sceni – kao organizator i kao muzičar? Gde i na koji način dolazi do preklapanja ovih aktivnosti i kakve su posledice?\nZvaničnu strategiju nemam, niti je prisutno neko dugoročno planiranje. Više sam orijentisan na ono što mogu da uradim danas, ovog meseca, najviše par meseci unapred. Sveopšta budućnost je, čini se, postala vazda neizvesna, pa, shodno tome, krojim svoje muzičke planove. Ovog meseca se navršava 13 godina otkako sam prvi put stao na binu i upalio dva gramofona i mikser. U to ime, zakazao sam još jedan muzički skup u matičnom gradu gde ću posetioce provesti kroz sve žanrove koje sam kroz ove godine dotakao. Moja formula opstanka je podosta jednostavna, kao i sam muzički izraz, a ogleda se u tome što sam dosta pažnje polagao stvarima kao što su doslednost, nadgradnja, kontinuitet i duboko verovanje u rad. Kao organizator, izazov je prilično veći, jer tu neretko vagam i sa ekonomskim parametrima koji ne idu „ruku pod ruku’’ sa našim muzičkim aktom, imajući u vidu netržišnu orijentisanost naše celokupne ideje, kao i netržišni potencijal ovog vida glazbe. Iz tog razloga su događaji skromniji u produkcijskom i marketinškom smislu, ali mi je ambicija, opet, da se događaj maksimizuje programskom ponudom. Ipak, uzimajući u obzir sve socio-ekonomske prilike, mogu reći da sam prilično zadovoljan,kako na muzičkom tako i na organizacionom polju. Kombinujući aktivno muzičko učešće i organizaciju događaja, vremenom sam postao „ekonomski šaman’’, po rečima jednog bliskog prijatelja.\nDa li je projektno finansiranje koje je danas dominantno, dovoljno kako bi se održala lokalna scena poput zaječarske? Kakav je tvoj odnos kao muzičara prema NVO i kakva iskustva imaš iz drugih sredina?\nIspostavilo se da je projektno finansiranje delom svrsishodno, u smislu da može da zadovolji trenutne potrebe pučanstva za nekim sadržajima/proizvodima , ali manjka dugoročnosti i, najbitnije, samoodrživosti, pošto novac iz projekata istekne. Ako govorimo o (samo)održivosti i dugoročnosti, onda prvenstveno mislim na samoorganizaciju kako muzičkih stvaraoca tako i uživalaca, u cilju kreiranja potrebnih uslova da se stvori sredina koja je podsticajna, nezavisna i, u svakom smislu, izuzeta od cenzure, a ujedno ima i ekonomsku bazu koja će, u materijalnom smislu, pružiti održivost. Situacija u ovom gradu je nešto kompleksnija zbog činjenice da je po sredi proces deurbanizacije koji se sa protokom vremena intenzivira. Drugim rečima, broj ljudi trajno naseljenih u gradu dramatično opada, a samim tim i broj ljudi koji pokazuju interesovanje za ono čime se mi, kolektivno, bavimo ima isti (negativan) trend. Nosioci i protagonisti ovih ideja bi, u idealnom scenariju, trebalo biti mladi ljudi, a njih je u ovoj sredini sve manje. Iskustva suseda iz zemalja bivše SFRJ pokazuju da je primena ovih ideja moguća, gde su, u početnim fazama, sredstva stizala iz projekata/investitora, a kasnije su pojedinci ili organizacije same preuzele vođenje i finansiranje tih prostora (galerije, ateljei, koncertne dvorane…).\nNa koji način sredina utiče na tvoju stilsku orijentaciju i generalno usmerenje koncerata koje organizuješ?\nSredina u kojoj me ovaj intervju zatiče nimalo nema uticaja na moj stilski izraz. Na tome insistiram još od ranih dana iz razloga što bi duh svakodnevice dakako bio osetan čak i u tom muzičkom segmentu, a to je u koliziji sa načelima kojim se vodim radeći muziku. Ako već ne mogu da se izmestim geografski, uvek dam šansu tom eskapizmu na mentalnom nivou. Ako napravim kratku retrospekciju, vođen ovakvim načelima, neretko sam bio vesnik novih muzičkih stilova u ovoj uspavanoj provinciji, prvenstveno misleći na trash rap, dubstep, digital dub, drum n bass, tropical bass. Kada je reč o koncertima, onda se trudim da napravim balans izmedju eksperimentalnog i konvencionalnog, imajući na umu očuvanje „kritične mase’’ na događajima. Vremenom sam spoznao do kojih razina mogu da idem sa uvođenjem novina, odnosno, koja je „elastičnost’’ događaja – do koje mere mogu da idem sa inovacijama, a da broj gostiju ostane nepromenjen.\nBudući da imaš uticaja na formiranje ukusa jedne zajednice, kakav je tvoj odnos prema ograničenjima koje muzičari postavljaju pred sebe iz bilo kojih razloga – od političke (auto)cenzure do “uzdržavanja” u kreativnosti zbog “straha” od reakcije publike? Kako bi opisao odnos otvorenosti/inkluzivnosti i muzike (u bilo kom smislu)?\nMišljenja sam da već ima previše cenzure i segregacije u spoljnom svetu, pa ove muzičke skupove koristim da proglasim neku „eksteritorijalnost’’, odnosno da se izmestim iz ovih opustošenih poljana i stvorim publici i sebi jedan mikrosvet u kome su sveprisutni mir, ljubav, uzajamno poštovanje, jedinstvo. Otuda zastava SFRJ na svakom skupu u kome sudelujem, kao simbol gore navedenog. Takođe, pristalica sam prakse da publika slobodno može da stoji/pleše na bini, upravo u prilog tome da ne sme na igranci biti zabranjenih zona, već da su muzički izvođači i uživaoci jedna neotuđiva celina. Muzika je dinamična – neprestano menja stil, teksturu, format… To je izazovno ali i obavezujuće, u smislu očuvanja konzistentnosti izraza (da muzička nadgradnja jednog autora prati logički sled i ostane verna baznim idejama od kojih je i potekla). Kada muzički izraz stasa stilski i dobije svoj pečat, onda je autor slobodan da unutar toga eksperimentiše, inovira i iznova tumači svet oko sebe, bez bojazni da će ostati bez kritičnog auditorijuma. Na kraju, nisam ni kretao u muzičke vode sa master planom koji uključuje regrutovanje šireg auditorijuma, već mi je primarna stvar održavanje pažnje tačno one populacije sa kojom sam u saglasju na mnogo široj razini od same muzike.\nKada je reč o organizaciji koncerata, opredelio si se za program tokom cele sezone umesto veoma popularne (i jednostavnije/finansijski izvesnije) forme “festivala” čiji je efekat, čini se, prolazan. Tvoj pristup će svakako ostaviti trajnije posledice po muzički život zajednice, međutim, kako u takvim situacijama prepustiti ličnu inicijativu kolektivu? Da li ti to deluje moguće u perspektivi?\nU sveopštem bavljenju muzikom, posebnu pažnju polažem na kontinuitet. To je ono što, naposletku, omogućava dugoročnost i ostavlja dublji trag u zajednici u kojoj se (muzički) deluje. Festivali jesu prilika da se jednom, najčešće godišnje, dovede neko „zvučnije’’ ime ili kreira kulturna ponuda koja je prilično intenzivnija nego u toku ostalog perioda u godini, ali se nikako ne sme oslanjati isključivo na takav vid delovanja. Mudrost je osmisliti program koji nije finansijski i organizaciono previše zahtevan, a ipak ima u sebi dozu održivosti, koja će omogućiti da to ima vek koji je sezonski ili traje tokom cele kalendarske godine. Kako bi se do toga došlo, pojedinac treba u potpunosti spoznati lokalne tržišne uslove i imati dovoljno kontakata sa srodnim muzičkim stvaraocima u regionu, i sve to treba artikulisati na način koji će za proizvod imati, recimo, jedan muzički serijal. Imajući u vidu da je takav serijal pod mojim vođstvom upravo okončan (Mahala Bounce!), šira lokalna muzička ekipa je preuzela inicijativu i nastavila putem koji je trasiran gore pomenutim serijalom. Da li je takav transfer održiv, vreme će pokazati. Nadam se najboljem. U sličnim provincijskim sredinama, svedok sam da su, ipak, ovakve inicijative vezane isključivo za entuzijazam pojedinaca.\nSvojevrsnu uvertiru u koncertnu sezonu si napravio objavljivanjem druge kompilacije “Vizija nije stala” kojom si obeležio desetogodišnjicu ove, kako se ispostavilo, antologije zaječarskog hip hopa. Kakvi su tvoji utisci o tom izdanju i kako bi opisao njegovo mesto na srpskoj rep sceni?\nPolazna ideja bila mi je da ovim izdanjem ujedinim stariju i mlađu rep gardu, kako slušalačku tako i izvođačku, ali i da iniciram nove autorske procese među lokalnim rep snagama. Dakle, ovo izdanje trebalo je, u osnovi, biti podsticajno, ali u tome se nije uspelo – svega par novih pesama je od prošle godine do danas ugledalo „svetlost’’ YouTube-a, i to iznova u istoj formaciji –„mladi sa mladima, stari sa starima’’. Takođe, koncertna promocija i tribina vezana za ovo izdanje prošli su ispod očekivanja, u smislu interesovanja javnosti za ovaj deo našeg rada. Na kraju, izostala je podrška organizacija i pojedinaca u regionu koji se bave promocijom hip hop muzike. Ispostavilo se da je, ipak, prvo VNS izdanje bilo prekretnica u lokalnom razvoju hip hopa, a da je ovo potonje, u postupku reanimacije, krahiralo. Opet, upitno je da li je moguće ovu kompilaciju staviti u poredbenu ravan sa ostalim izdanjima na nivou države, jer je stilski podosta drugačije, čak i arhaičnije, a tematski dobrim delom vezano za lokalne uslove. Rep se u ovom gradu izgleda jedino može tumačiti u lokalnom kontekstu, jer se sa ovom sredinom u potpunosti saživeo.\nI za kraj, “mesto za Vašu reklamu”, koji ti nastupi predstoje kao izvođaču i kao organizatoru?\nBudući da je „Mahala Bounce!’’ serijal upravo završen, prorediću svoje muzičko učešće u gradu neko vreme. Ipak je period od 5 meseci aktivnog angažmana prilično intenzivan interval vremena za lokalni auditorijum – previše informacija, a malo vremena za procesuiranje. Naravno, ne predstoji mi period odmora, već ću se u bliskoj budućnosti usredsreditina bavljenje muzikom u produkcijskom smislu. Namera mi je da u narednom periodu objavim jedan Tropical bass/Balkan EP, kao i par „regularnih’’ drum n bass singl izdanja. Od nastupa jedino imam potvrđeno gostovanje na Membrain festivalu (avgust 2017), u napuštenim JNA avio hangarima na obali Jadrana pokraj Šibenika, gde sam bio gost i lane. Organizaciono se vraćam staroj, dobroj gerili.\nDJ Fokus na Facebooku / Soundcloudu


RTS :: Zoran Đokić se izjasnio da nije kriv\nHronika Zoran Đokić se izjasnio da nije kriv\npetak, 12. jul 2019, 11:35 -> 12:11\nZoran Đokić se izjasnio da nije kriv\nSrbin iz Peći Zoran Đokić izjasnio se na početku suđenja u Specijalnom sudu u Prištini da nije kriv za ratne zločine protiv civilnog stanovništva tokom marta i aprila 1999. godine.\nPrema optužnici kosovskog specijalnog tužilaštva Zoran Đokić se sumnjiči da je u saradnji sa neidentifikovanom kriminalnom grupom srpske nacionalnosti, tokom marta i aprila 1999. godine, počinio zločine protiv civilnog stanovništva u naselju Kristal u Peći.\nĐokićev advokat Ljubomir Pantović, na osnovu prvog uvida u optužnicu, još tada je poručio da tužilaštvo nema dovoljno dokaza, kao i da su svedoci "nekredibilni".\n"Nema dokaza, sve je to posredno, niko od svedoka nije video i prepoznao Zorana Đokića na mestu izvršenja dela, već su od drugih ljudi čuli da je neki Zoran Đokić učestvovao u tome", naveo je Pantović.\nKosovska policija uhapsila je Zorana Đokića drugog februara na prelazu Jarinje. Njemu je istog meseca određen jednomesečni pritvor, koji je potom produžen na još dva meseca. Đokićev advokat Ljubomir Pantović tada je za Radio Kontakt plus poručio da je postupanje suda i tužilaštva u ovom slučaju krajnje protivzakonito i na štetu njegovog branjenika.


Prošla su oba upisna kruga u srednjim školama u Subotici. Generalna ocena velikog broja prosvetnih radnika je da se svake godine u srednje škole upisuje sve manji broj svršenih osnovaca.\nUpis budućih školaraca u dva navrata završen je i u Ekonomskoj srednjoj školi „Bosa Milićević”, koja je na srpskom nastavnom jeziku popunila sve što je bila potražnja.\n— Nakon dva upisna kruga imamo puno odeljenje ekonomskih tehničara, bankarskih službenika, finansijskih administratora, turističkih tehničara na četvrtom stepenu i kombinovano odeljenje kuvara i konobara na srpskom nastavnom jeziku takođe je popunjeno. Na mađarskom nastavnom jeziku popunili smo smer ekonomski tehničar - kaže Igor Bem, direktor škole.\nU ovoj školi s obzirom da je na nekim smerovima ostalo još nepopunjenih mesta, formirane su grupe za finansijske administratore od 15 učenika i tu prema rečima direktora Bema, još ima prostora za još 15 učenika, kao i na kombinovanom odeljenju na mađarskom nastavnom jeziku kuvar-konobar, gde je slobodno još 8 mesta za konobara.\nDo 1. septembra okružna upisna Komisija zadužena je za eventualne dodatne upise, a nakon 1. septembra postoji mogućnost prepisa u odeljenja gde je ostalo slobodnih mesta, ukoliko se neko od učenika predomisli, kaže direktor škole.\nMatura je prošla, analize će se raditi na nivou Ministarstva, a u ovoj školi kažu da je ono prvo što su oni uvideli nakon upisa, da je i ove godine došlo učenika sa osetno manjim brojem bodova nego prethodnih godina, s tim da su sve godine unazad bile različite, kao i sami ispiti. Znači veoma je teško praviti bilo kakvo poređenje uspešnosti testova sa osvojenim bodovima, jer su i sami ispiti bili različiti, zaključuje direktor Bem.\nInače, i ove godine u ovoj školi, upisano je mnogo đaka iz okolnih mesta na mađarskom nastavnom jeziku, a najviše njih iz Horgoša i Kanjiže.


Kurti: Pravosudni sistem hvata za rep, a ne za glavu - Politika - Dnevni list Danas\nPočetna » Politika » Kurti: Pravosudni sistem hvata za rep, a ne za glavu\nLider Pokreta Samoopredeljenje Aljbin Kurti čestitao je policiji na sinoćnjoj akciji u Karačevu, rekavši da takvih akcija treba da bude više, ali je i napomenuo da se kosovski pravosudni sistem ne bori na pravi način sa organizovanim kriminalom, jer „ne hvata za glavu, već za rep“, prenosi Koha.\n0Piše: FoNet 19. septembra 2020. 17.40 Izmenjeno: 17.40\n„Čestitam policiji na jučerašnjoj akciji. Ali još nije kraj. Sad moramo dalje. Ako se sinoć radilo o velikom kriminalu, onda su ga uhvatili samo za rep. Glava je negde drugde, verovatno u Prištini. Naš pravosudni sistem generalno ne uspeva da se bori protiv kriminala jer, ne hvata glavu“, rekao je Kurti na konferenciji za novinare.\nDodao je i da korupcija koči socijalni napredak na Kosovu. „Želimo da otvorimo radna mesta i borimo se protiv nezaposlenosti i garantujemo rodnu ravnopravnost.\nŽelimo globalnu ekonomiju sa poštenom trgovinom i poslovanjem u korist ljudi“, rekao je Kurti. Kurtije potvrdio i da je Progresivni savez evropskih stranaka prihvatio Pokret Samoopredeljenje kao novog člana i naglasio da je članstvo u tom savezu saradnja za slobodu, pravdu i solidarnost.\nU akciji u Karačevu, policija je uhapsila 33 osobe zbog više krivičnizh dela, podseća Kosovo Onlajn.\n„Pored rasta na Kosovu, imamo podršku i na međunarodnoj areni. Ovo je uspeh za Kosovo za razliku od uzaludnog neuspeha vlade. Progresivni savez je saradnja za slobodu, pravdu i solidarnost“, ocenio je Kurti.\nAljbin Kurti, Kosovo, politika, Srbija\nKurti: Hoti potpisao štetan sporazum


Zakazan sastanak: Britanska vlada sutra sa UEFA-om pregovara o preseljenju finala Lige prvaka – Sport Centar Zakazan sastanak: Britanska vlada sutra sa UEFA-om pregovara o preseljenju finala Lige prvaka – Sport Centar\nUEFA će u ponedjeljak donijeti odluku gdje će se igrati finale ovosezonske Lige prvaka, prenosi Sky Sport.\nKako prenosi ugledni britanski medij, UEFA će u ponedjeljak obaviti razgovor sa Vladom Velike Britanije o preseljenju finala Lige prvaka.\nPrvobitno, planirano je da se Manchester City i Chelsea sastanu u finalu Lige prvaka na Ataturk stadionu u Istanbulu. Ipak, posebne mjere koje ne dozvoljavaju Britancima odlazak u Tursku sve su zakomplikovale.\nVeć su se pojavile informacije da će Wembley biti domaćin finala Lige prvaka, ali će sve biti mnogo jasnije u ponedjeljak kada se održi ovaj vrlo važan sastanak, prenosi Sky Sport.\nWembley je posljednji put bio domaćin finanog meča Lige prvaka 2013. kada je Bayern slavio protiv Borussije rezultatom 2:1, ali i dvije godine ranije kada je Barcelona savladala Manchester United (3:1).\nchelsealiga prvakamanchester cityuefawembley


Gazprom Energoholding želi projekte u Srbiji – Energetika.ba\nMinistar rudarstva i energetike Aleksandar Antić sastao se u Beogradu sa predstavnicima ruske kompanije Gazprom Energoholding, koja se bavi elektroene\nU pitanju je „kćerka firme” ruskog energetskog giganta Gazprom, navodi se u saopštenju Ministarstva energetike, a predstavnici Gazprom Energoholdinga zainteresovani su da investiraju u energetske projekte u Srbiji, prenosi SEEbiz.eu.\nRusku delegaciju predvodio je generalni direktor Gazprom Energoholdinga, Denis Fedorov.\nPredstavnici kompanije, izvestili su ministra Antića o zainteresovanosti o investiranju u energetske projekte na srpskom tržištu, s obzirom na to da je u novom portfoliju kompanije predviđeno širenje poslovanja na evropsko i tržište Azije.\n„Srbiju vide kao tržište atraktivno za dalja ulaganja i to je jedan od razloga za sastanak sa srpskim ministrom rudarstva i energetike”, navodi se u saopštenju.\n„Spremni smo za dalje projekte i u oblasti OIE, a naše širenje na evropsko tržište htjeli bismo da započnemo upravo iz Srbije, poučeni pozitivnim iskustvima Gazpromnjefta, kompanije koja ima većinski udio u Naftnoj industriji Srbije, ali i imajući u vidu naš zajednički projekat Termoelektrane-toplane u Pančevu”, kazao je izvršni direktor Gazprom Energoholdinga, Denis Fedorov.\nNa sastanku je, dodaje se u saopštenju, pozitivno ocijenjena dosadašnja realizacija TE – TO Pančevo, zajedničkog projekta NIS-a i Gazprom Energoholdinga.\nPlan je da godišnja proizvodnja električne energije u TE – TO iznosi 1400 GWh što je, primjera radi, dovoljno za snabdjevanje 230.000 prosječnih domaćinstava.\nMinistar Antić istakao je, da činjenica da je ta ruska kompanija zainteresovana za razvoj i implementaciju projekta u Srbiji, dokaz da naša zemlja ima povoljan zakonski okvir i siguran ambijent za priliv ino investicija, piše u saopštenju.\n„Visok nivo bilateralnih političkih odnosa predsjednika Putina i predsjednika Vučića, želimo da pretočimo u efikasnu i široku ekonomsku saradnju sa Ruskom Federacijom. S obzirom na to da su vodeće ruske energetske kompanije u Srbiji prisutne kroz saradnju Gazproma i Srbijagasa, kao i kroz većinsko vlasništvo Gazpromnjefta u NIS-u, želimo da tu saradnju proširimo i na druge aspekte proizvodnje energije, a u saradnji sa ruskim partnerima”, izjavio je Antić.\nOn je naglasio da će Gazprom Energoholding, za implementaciju projekata koji su od interesa za obje strane, imati punu podršku Vlade Srbije i Ministarstva rudarstva i energetike.\nGas 695 Gazprom 30 Srbija 55


Faktor | Sarajevo: Centrotrans nastavio prijevoz u Starom Gradu\nSarajevo: Centrotrans nastavio prijevoz u Starom Gradu\nObjavljeno: 06.11.2018. u 10:21\nCentrotrans čeka privremeno rješenje, a do tada će pružati svoje usluge građanima Starog Grada, kazala je Borislava Purković\nKantonalni saobraćajni inspektori jučer su u popodnevnim satima okončali inspekcijske nadzore na svih 11 minubuskih linija na područiju općine Stari Grad, na kojima je od jutros prijevoznik Centrotrans-Eurolines d.d. Sarajevo uspostavio redovan prijevoz putnika.\nInspekcijskim nadzorima, izvršenim na terenu i u sjedištu firme, utvrđeno je da je Centrotrans-Eurolines Sarajevo 5. novembra počeo obavljati javni linijski prijevoz putnika bez prethodno pribavljenog odobrenja nadležnog organa, odnosno Ministarstva saobraćaja Kantona Sarajevo.\nIz navedenog razloga inspektori će, u skladu sa svojim ovlaštenjima, u daljem toku inspekcijskog postupka donijeti rješenja o privremenoj zabrani obavljanja prijevoza na svih 11 linija. Zabrana ostaje na snazi do otklanjanja utvrđenih nedostataka. Inspekcijski nadzori bit će nastavljeni i u narednom periodu uz blagovremeno poduzimanje svih zakonom pedviđenih mjera, saopćeno je iz Uprave za inspekcijske poslove Kantona Sarajevo.\nBez obzira na nalaz inspekcije minibusi Centrotransa nastavili su prijevoz koji se i danas odvija po redu vožnje.\n- Centrotrans čeka privremeno rješenje, a do tada će pružati svoje usluge građanima Starog Grada. Općina Stari Grad i načelnik Ibrahim Hadžibajrić stoje iza naše odluke i mi nastavljamo sa svojim poslom, jer su to prije svega stanovnici ove općine tražili - kazala je Borislava Purković iz Press službe Centrotransa.


10/04/2018 Krešimir Blažev\nLG G7, odnosno nasljednik LG-a G6, službeno bi trebao biti predstavljen u svibnju, doznajemo iz korejskih medija. Uređaj bi trebao izgledati otprilike kao na ovim renderima, dakle za zaslonom od ruba do zuba. Ipak, donji dio uređaja neće biti u…\n22/02/2018 Krešimir Blažev\nLG ove godine preskače MWC i u ovom trenutku se ne može sa sigurnošću reći kad će nasljednik modela G6 biti predstavljen. Moguće je da će LG organizirati poseban event u ožujku ili travnju, a postoje indicije da bi se to moglo dogoditi tek u lipnju.\nU zadnjih nekoliko godina kompanija…\nKompanija LG Electronics Inc. (LG) ostvarila je rekordne prihode u 2017. u iznosu od 55,4 milijardi dolara, najviše u povijesti tvrtke, što je porast od 10,9 posto u odnosu na prethodnu godinu. Dobit od 2,23 milijardi američkih dolara – najveća…\nJoš jedna informacija danas dolazi iz korejskog The Investora, a tiče se nomenklature LG-evog top modela. Prema ovom izvoru, nasljednik modela LG G6 neće nositi ime G7, niti G7+ za uvećanu verziju. O novom nazivlju uprava kompanije tek treba biti…\nU vrijeme kad operateri više ne subvencioniraju cijene top modela, velika borba vodi se za srednji cjenovni segment uređaja. To su svi oni smartfoni koje možete dobiti za kunu na produženje ugovora ili eventualno za neku simboličnu cijenu. Jedan od…\nKao što se i očekivalo, novi LG-ev top model dolazi sa 6-inčnim zaslonom u 18:9 omjeru,…


Dodik najavio bojkot izbora zbog kazne izrečene Ujedinjenoj Srpskoj od strane CIK-a - Moja Hercegovina\nPočetna / Dodik najavio bojkot izbora zbog kazne izrečene Ujedinjenoj Srpskoj od strane CIK-a\n8. Oktobra 2020. 13:02\nCIK BiH je poništio ovjeru za učešće na izborima Ujedinjene Srpske i predsjednika te stranke Nenada Stevandića kaznila sa 10.000 KM. U centrali Ujedinjene Srpske juče je nakon odluke CIK-a održana hitna sjednica na kojoj se razmatralo o sljedećim koracima ove partije.\n“Pravni tim će nakon što zaprimi odluku i istu razmotri, odlučiti o daljim koracima koje će preduzeti. Do tada nećemo davati zvanična saopštenja”, poručili su u saopštenju iz Ujedinjene Srpske.\nOznakebojkot izbora cik Izbori 2020. Milorad Dodik snsd ujedinjena srpska zabrana učešća


Poslanici Evropskog parlamenta Tanja Fajon i Vladimir Bilčik sa evropskim komesarom za proširenje Oliverom Varheljijem\nPosrednici interpartijskog dijaloga o poboljšanju uslova izbora u Srbiji, Tanja Fajon i Vladimir Bilčik su zajedničkim saopštenjem upozorili da su verodostojni, transparentni i mirni izbori u Srbiji, “presudni na putu ka evropskim integracijama”.\nOni su potvrdili da su obavili poslednji krug konsultacija uoči izbora u Srbiji koji su zakazani za 21. juni i istakli poziv za održavanje kredibilnih, transparentnih i mirnih izbora.\n“Integritet izbornog procesa zavisi od punog poštovanja osnovnih demokratskih principa gde su građani slobodni da izraze volju kroz glasačku kutiju u mirnom okruženju bez ikakvog pritiska ili zastrašivanja. Nadamo se da će rezultati tačno odražavati demokratsku kompeticiju u kojoj će svi učesnici moći da uživaju jednak tretman”, poručili su Fajon i Bilčik i pozvali nadležne institucije i medije da pruže objektivnu, transparentnu i nepristrasnu uslugu u skladu sa zakonima i drugim propisima.\nOva dva evropska zastupnika koja se aktivno bave odnosima sa Srbijom, izrazili su žaljenje što uslovi za održavanje predstojećih izbora, nisu bili dovoljni za jedan deo opozicije, koji je odlučio bojkotovati izbore.\nTanja Fajon i Vladimir Bilčik upozoravaju da bez ozbira na nemogućnost slanja posmatračke misije Evropskog parlamenta zbog okolnosti oko pandemije COVID-19, ova institucija pomno prati razvoj događaja u Srbiji.\nOni izražavaju nadu da će pro evropske političke agnde biti prisutne u budućem sazivu skupštine Srbije, i tako će uticati na ubrzavanje neophodnih tekućih reformi u Srbiji.\nFajon i Bilčik ovim zajedničkim saopštenjem potvrđuju spremnost da sarađuju sa svim političkim strankama koje su posvećene pružanju demokratske i proevropske budućnost Srbije.\n“U tom cilju, i dalje smo posvećeni radu sa novim sastavom Skupštine Srbije i sa drugom fazom olakšanog međustranačkog dijaloga u Evropskom parlamentu”, poručili su Bilčik i Fajon.


EU UPOZORILA SRBIJU: Ako hoćete u EU morate imati isti odnos prema Rusiji kao mi\nEU UPOZORILA SRBIJU: Ako hoćete u EU morate imati isti odnos prema Rusiji kao mi\nPridruživanje Srbije Evropskoj uniji ne može da bude polovično već potpuno a to se odnosi i na usaglašavanje spoljne politike sa Briselom izjavio je danas zamenik šefa delegacije EU u Srbiji Oskar Benedikt.\n„Pridruživanje evropskom klubu nije polovično nego potpuno i do dana pristupanja mora da se uspostavi usko usaglašavanje sa pravnim tekovinama EU”, rekao je Benedikt na skupu „Zajednička spoljna i bezbednosna politika EU i zemlje kandidati”.\nBenedikt je dodao i da je Srbija do sada prihvatila i potpisala deset od 22 odluke i deklaracije EU i da se šest od njih odnosi na Ukrajinu.\n„Od Srbije se očekuje da se progresivno pridružuje i prihvata deklaracije i odluke koje se donose na nivou EU”, rekao je Benedikt.\nGovoreći o poglavlju 31, koje se tiče spoljne politike i bezbednosti Benedikt je rekao da će Srbija u okviru njega morati da se uskladi sa spoljnom politikom Unije.\nOn se osvrnuo i na poglavlje 35 (koje se odnosi na ostala pitanja) i istakao da se ono odnosi na normalizaciju odnosa Srbije i Kosova i implementaciju Briselskog sporazuma potpisanog aprila 2013. godine.\nPredsednica centra za spoljnu politiku Aleksandra Joksimović rekla je da će skrining za poglavlje 31 početi u julu i da se nada da će to poglavlje ubrzo biti i otvoreno.\n„Spoljna politika, odnosno poglavlje 31 se smatraju jednim od jednostavnijih, jer se ono ne odnosi na usvajanje zakonodavnih okvira već na tehničku usaglašenost sa stavovima EU”, poručila je Joksimović.\nja sam glasao i clan sam koalicije koja je pobedila na izborima.srbija nece i nesme to sebi da dozvoli da uzme pusku i stane uz rame sa onima koji zele da okupiraju rusiju.to bih bila nacionalna izdaja kao sto je vlada cvetkovic- macek potpisala pakt sa hitlerom.nadam se da ce veca mudrost kod nas prevagnutijel nemoze meni biti prijatelj onaj koji je ubijao nevine nase gradjane,samo neka se sete male milice rakic iz batajnice koju su ubili na nosi- pitam da mi neko sa zapada moze da odgovori jeli i ona bila pretnja nacionalnim interesima zapada pa je bila njihova legitimna meta.smrt fasizmu-sloboda narodu


Započeli radovi na rekonstrukciji kanalizacione mreže u Ulici mali Soukbunar\nPočetkom ovog mjeseca započeli su radovi na rekonstrukciji kanalizacione mreže u Ulici mali Soukbunar, na dionici saobraćajnice koja povezuje ulice Soukbunar i Porodice Foht.\nRadove finansira Općina Centar koja je za ovu namjenu iz svog budžeta izdvojila 71.500 KM, dok je realizator projekta Kantonalno javno komunalno preduzeće „Vodovod i kanalizacija“.\nKako je planirano u dostavljenom predmjeru i predračunu radova, koje je izradilo pomenuto komunalno preduzeće, na ovoj lokaciji koja administrativno pripada Mjesnoj zajednici "Soukbunar“, biće između ostalog postavljeno 280 metara novih kanalizacionih cijevi, promjera 300 mm, te će biti urađena rekonstrukcija deset postojećih priključaka. Po okončanju montažnih radova biće obavljeno geodetsko snimanje kako bi se nova trasa kanalizacione mreže upisala u katastar podzemnih instalacija, kao i ispitivanje novog cjevovoda posebnim kamerama.\n–Naša firma je dobila posao izvođenja zemljanih radova u ovom projektu što podrazumijeva mašinski iskop duž trase, dok je za montažne radove postavljanja novih cijevi separatne fekalne i kišne kanalizacione mreže i prespajanje nove mreže na priključke okolnih domaćinstava, zaduženo preduzeće „Vodovod i kanalizacija“. Završetak radova je na osnovu potpisanog ugovora planiran u roku od 30 dana. Nakon toga slijedi asfaltiranje Ulice mali Soukbunar, za šta je također angažovana naša firma, objasnio je Mujo Topalović, šef gradilišta građevinske firme „Grakop“.\nRekonstrukciju ove saobraćajnice također finansira Općina Centar koja je iz svog budžeta za ovu namjenu izdvojila 81.880 KM.\nRealizacija projekta izgradnje separatne kanalizacione mreže se odvija na osnovu sporazuma o finansiranju radova kojeg je u ime Općine Centar potpisao načelnik dr. Nedžad Ajnadžić, dok je u ime komunalnog preduzeća „Vodovod i kanalizacija“ sporazum potpisao direktor Enver Hadžiahmetović.


Dva scenarija uticaja Bregzita na Balkan\nM. D. 24. juna 2016. 20:00\nUkoliko Evropska unija posle Bregzita krene da se dalje razjedinjuje proširenje će biti gurnuto ka dnu liste prioriteta, a pitanje je da li će Balakan i dalje želeti da uđe u takvu Evropsku uniju, smatra Korina Stratulat iz Centra za evropsku politiku (EPC) u Briselu.\nU tom centru ocenjuju da bi izlazak Velike Britanije iz EU mogao da ima dvojak uticaj na politku proširenja Evropske unije.\nKorina Stratulat, analititčarka EPC zadužena za Zapadni Balkan kaže da sve zavisi od toga kako će EU reagovati na Bregzit.\n”Pitanje je da li ćemo krenuti da se još više približavamo ili razdvajamo u budućnosti. Ukoliko se dogodi prvo, to bi moglo da ojača politički ptioritet proširenja, iako sumnjam da će i tada zemlje članice odustati od stiktnosti i uslovljavanja, što znači da se sam proces proširenja neće ubrzati”, ocenjuje Stratulat.\nUkoliko prevagne drugi scenario razjedinjavanja Evropske unije, to bi, prema rečima Stratulat, moglo da znači da bi proširenje moglo biti gurnunto ka dnu liste prioriteta Evropske unije.\n”Međutim tu preba postaviti i pitanje da li će Balkanske zemlje u situaciji daljeg rajedinjavanja Evropske unije i dalje želeti da se pridruže takvoj Uniji”, zaključuje Korina Stratulat.\nNajviši evropski zvaničnici EU u svojim prvim reakcijam posle odluke Velike Britanije da izađe iz EU naglašavaju odlučnost sada 27 zemalja članica da očuvaju jedinstvo Unije.\nIstovremeno, već su se oglasile i partije krajnje desnice Francuske i Holandije, koje pozivaju svoje građane na referendumo o izlasku iz EU.


Početna » Avganistan » Page 2\nNajmanje 32 osobe, uključujući žene i decu, poginule su u putničkom autobusu kada je eksplodirala bomba na putu u Avganistanu, saopštili su danas tamošnji zvaničnici.\nPiše: Beta-AP 31. 7. 2019.\nBroj mrtvih u napadu na kancelariju kandidata za potpredsednika Avganistana i bivšeg šefa obaveštajne službe u Kabulu porastao je na najmanje 20 osoba, javio je danas jedan zvaničnik.\nPiše: Beta-AP 29. 7. 2019.\nPredsednik SAD Donald Tramp izjavio je da bi mogao okončati dvodecenijski rat u Avganistanu za samo nekoliko dana, ali da bi poginuli milioni ljudi a Avganistan bio „zbrisan s lica zemlje“.\nPiše: Beta-AP 23. 7. 2019.\nAvganistan: U eksploziji bombe u džamiji ranjeno 11 ljudi\nU današnjoj eksploziji bombe tokom molitve u džamiji u severnoj avganistanskoj provinciji Samangan ranjeno je najmanje 11 ljudi, saopštio je zvaničnik te provincije.\nPiše: Beta/AP 28. 6. 2019.\nPiše: Beta-AFP 25. 6. 2019.\nMigrant iz Avganistana ubijen u Beogradu\nMigrant iz Avganistana star oko 20 godina ubijen je u Karađorđevoj ulici u Beogradu, saznaje N1.\nPiše: N1 5. 6. 2019.\nTalibani napali sedište policije na severu Avganistana\nAvganistanski pobunjenici talibani napali su danas sedište policije u glavnom gradu severne provincije Baglan i ubili najmanje tri osobe, a oružana bitka unutar zgrade i dalje traje, izjavili su zvaničnici.\nPiše: 021.rs 26. 4. 2019.\nMeđunarodni krivični sud odbio zahtev za otvaranje istrage zločina u Avganistanu\nSudije Međunarodnog krivičnog suda u Hagu (ICC) odbile su danas zahtev tužioca za otvaranje istrage ratnih zločina i zločina protiv čovečnosti u Avganistanu i navodnih zločina američkih snaga povezanih s konfliktom u toj zemlji.


Lider pokreta Dveri Boško Obradović izjavio je da taj pokret neće učestvovati na predstojećim izborima zakazanim za 21. jun.\n“Srpski pokret Dveri ostaje veran potpisu u Sporazumu s narodom i neće na izbore niti na jednom nivou”, rekao je Obradović na konferenciji za novinare u holu Skupštine Srbije.\n“Izbori su antidemokratski, protivustavni i zdravstveno nebezbedni, ne postoji nijedan razlog iz sfere zdravstva ili demokratskih standarda, kojim bi se mogli opravdati izbori. Ostajemo verni bojkot kampanji i nastavljamo s buntom protiv kriminalne i lopovske vlasti koji smo započeli”, poručio je Obradović.\nKako je rekao, Dveri su u predizbornoj kampanji, ali ne za izbore 21. juna, već za sledeće, “kada se izborimo za poštene i fer izbore” i dodaje da kreću u aktivnu kampanju za odlaganje izbora.\n“Izaći ćemo i sa novim programom u novoj političkoj realnosti nakon pandemije. Ne želimo da damo legitimitet izdajničkoj Skupštini, koja bi imala za cilj da prizna Kosovo i da stane iza onoga što je Vučić dogovorio s Tačijem a to je priznanje. Zovem sve kolege iz opozicije koje su u bojkotu i koje se slažu da je dosadašnji način bojkota mrtav, da se ujedinimo i krenemo u organizovane akcije za odlaganje izbora 21. juna, a onda zajednički izlazak na zajedničkoj listi opozicije”, kaže Obradović.\nObradović je rekao i da je “pasivni bojkot mrtva priča”, a da su spremni da sarađuju “samo sa onima koji će se boriti za odlaganje izbora zakazanih za 21. jun”.\n“Pasivan bojkot je neprihvatljiv. Spremni smo da sarađujemo samo s onima koji su spremni da se zajedničkim snagama borimo za odlaganje izbora. Na zasedanju Skupštine se dešava novi državni udar i ruši ostatak demokratije. Pozivam sve pravnike i političke opcije da zajedničkim snagama osudimo ono što nameravaju da urade na sednici, a to je izmena dva ključna izbrona zakona 45 dana pred izbore. Ono što se danas dešava u Skupštini, za svakog časnog ustavobranitelja znači bojkot izbora i borbu za odlaganje”, naveo je lider Dveri.\nObradović kaže da se menjaju ključni izborni zakoni.\n“Po jednom zakonu Vučić je raspisao izbore, skupljali su potpise, liste proglašene od strane RIK-a po jednom zakonu, danas se ti zakoni menjaju, a izborni proces se nastavlja po drugom zakonu. To je direktno kršenje ustava”.\nRekao je i da će Dveri predati Ustavnom sudu zahtev za vanrednu pravnu meru prekida tekućeg izbornog procesa i ocenu ustavnosti i zakonitosti, ako promene dva ključna izborna zakona budu izglasane.


Okončan celodnevni protest opozicije u Beogradu\nPosle blokade Predsedništva Srbije, opozicija protestovala ispred policijske stanice. Vučić poručio da nema razgovora sa "fašistima"\nU centru Beograda u nedelju su tokom celog dana demonstrirale pristalice opozicije a zabeleženo je i nekoliko incidenata. Jedan od lidera Saveza za Srbiju Boško Obradović okončao je skup ispred SUPa u ulici Despota Stefana u 18 časova i najavio da će organizatori u ponedeljak saopštiti kada je sledeći protest, koji će biti zakazan ako do 15h ne budu pušteni svi koji su uhapšeni zbog ulaska u zgradu RTS u subotu uveče. Prema navodima opozcije radi se o desetak osoba starosti između 18 i 28 godina. Sa više strana stižu informacije da se pristalice SNS okupljaju u raznim gradovima i kreću za Beograd da brane svog lidera. Njih 200 skupilo se u Novom Sadu i Pančevu.\nU Beogradu je u nedelju bilo Incidenata oko 13 časova kod Londona, i oko 17 časova pred stanicom policije gde je došlo do koškanja Žandarma i demonstranata, od kojih su neki privedeni. Neprijatnu scenu doživeo je i sam predsednik Srbije Aleksandar Vučić kada je posle 5 sati boravka u zgradi napustio Predsedništvo. Desetak demonstranata koji su ga čekali od završetka protesta ga je vređalo pred novinarima.\nSve je počelo u podne kada se nekoliko hiljada demonstranata okupilo ispred Predsedništva u Beogradu u znak protesta zbog sinoćnjih događaja u i ispred RTS. Protest predvode ljudi organizatori skupova #1od5miliona kao i opozicioni lideri Dragan Đilas, Boško Obradović, Vuk Jeremić, Zoran Lutovac, Janko Veselinović, Borko Stefanovič i drugi. Među više hiljada demonstranata koji su od podneva držali u svojevrsnom okruženju zgradu Predsedništva i samog predsednika Vučića, nalazile su se i brojne javne ličnosti koje učestvuju u višemesečnim protestima u Beogradu i drugim gradovima. Iako je policija obezbedila zgradu i pre skupa ogradom, ona je vrlo brzo srušena od strane okupljenih, te se protest preselio iz parka i ulice na sve ulaze zgrade Predsedništva. Veliki broj policijaca obezbeđivao je zgradu a jedini incident zabeležen je oko 13 časova kada je kordon policije pokušavao da spreči kamion sa ozvučenjem da priđe zgradi. U jednom trenutku došlo je i koškašnja policije i građana, a korišćen je i biber sprej. SNIMAK:\nMUP je u saopštenju naveo da je "nekolicina huligana predvođena jednim od lidera Saveza za Srbiju Boškom Obradovićem napala pripadnike policije na uglu ulica Kralja Milana i Kneza Miloša u Beogradu. Oni su fizički nasrnuli na pripadnike policije i pokušavaju da ih udare kamionom i probiju kordon. Ministarstvo unutrašnjih poslova najoštrije osuđuje napad na policijske službenike koji rade svoj posao i brinu o očuvanju javnog reda i mira".\nDEMONSTRANTI KRENULI KA ZGRADI MUP U 29. NOVEMBRA\nPosle Predsedništva, počela je šetnja #1od5miliona do policijske stanice u 29. novembra. Boško Obradović rekao je da su demonstranti pokazali da su pobunjen narod koji više neće da trpi laži Aleksandra Vučića.\nIspred zgrade MUP:\nPozvao je građane da odu do zgrade policije u 29. Novembra jer policija hapsi sve ljude koji su bili u subotu veće u zgradi javnog servisa.\nVUČIĆ: NEMA RAZGOVORA SA FAŠISTIMA\nPredsednik Aleksandar Vučić poručio je danas da je uvek spreman da razgovara i da sasluša građane, ali da neće da razgovara sa siledžijama. "Ne želim da razgovaram sa fašističkim liderom kakav je Boško Obradović. Neću ni sada kada mi je možda život ugrožen. A, nimalo se ne plašim", rekao je Vučić u obraćanju javnosti. On je naglasio da je već govorio da je uvek spreman da primi i sasluša građane, te da u prilog tome ide i činjenica da je u devet okruga obišao 42 opštine, ali da će neće da razgovara sa fašistom Obradovićem. "Iako ću morati, ako bude opet izbaran u parlament. A, Đilas i Jeremić, tajkuni, nisu čak ni članovi parlamenta, pa ne vidim zakonsku odgovnornost u tim slučajevima", rekao je Vučić. Ponovio je da je uvek spreman za razgovor sa građanima, da čuje šta mora da se popravi, od onoga što je prethodna vlast ostavila. Dok je on govorio, policija je napravila prsten oko zgrade, a demonstranti oko policije. Nešto kasnije, predsednik države objavio sliku kako igra šah sa ministrom policije Stefanovićem:\nOkupljenima se između ostalih obratio Zoran Lutovac, predsednik Demokratske stranke:\n"Sram da bude da RTS koji prenosi šta se dešava u njihovoj kući preko privatne televizije, to nije zabeleženo".\nLutovac je rekao i da Aleksandar Vučić želi da bira s kim će da razgovara i dodao da on ne razume posao kojim, se bavi jer je predsednik svih građana, a ne samo onih koji mu se sviđaju.\nOBRADOVIĆ: ČEKAMO OSTAVKU VUČIĆA Predsednik Dveri i jedan od lidera Saveza za Srbiju Boško Obradović izjavio da su se ispred predsedništva Srbije okupili da ponove zahtev za ostavku kompletnog državnog vrha i da se RTS vrati u vlasništvo građana Srbije, te da se opoziciji i organizatorima protesta "Jedna od pet miliona" omogući da govore u drugom dnevniku.\nOn je rekao da predsedniku Srbije Aleksandru Vučiću neće da daju da izađe iz zgrade predsedništva. "Mi smo danas ovde da mu poručimo, ostavka, ostavka, ostvaka", rekao je Obradović i pozvao Beograd da ;se pridruži demonstrnatima ispred predsedništva. On je kazao da su "Vučića opkolili" i da može iz zgrade da izađe jedino"pacovskim kanalima". "Aleksandar Vučić može da bira da li će da bude čovek i podnese ostavku ili da bude pacov i izađe pacovskim kanalima", rekao je Obradović.\nTagged:politikaAleksandar VucicDemonstracijeOpozicijaPredsedništvo Srbije


Bečke pijace pomažu socijalno ugrožene - Dijaspora na vezi - Dijaspora na vezi\nDijaspora na vezi > Austrija > Bečke pijace pomažu socijalno ugrožene\nNa pijacama u Beču se svakodnevno sakupi velika količina namirnica koje ne mogu da se prodaju, zbog čega se nametnulo pitanje šta raditi sa voćem, povrćem i mlečnim proizvodima koji su još za upotrebu. Bečka pijačna služba je pronašla rešenje u saradnji sa socijalnim udruženjem „Viner tafel“, koje ima dobru logističku organizaciju i preostale namirnice sa pijaca sakuplja i deli socijalno ugroženim grupama stanovništva.\n„Kao gradska služba, zalažemo se za to da se namirnice ne rasipaju, ali takođe i da hrana koja se deli bude bezbedna za konzumiranje. Na pijaci je u ponudi samo savršeno voće i povrće, kao i mlečni proizvodi. U suprotnom bi kupci otišli u supermarkete“, objašnjava Aleksandar Hengl iz Bečkih pijaca koje sarađuju sa udruženjem „Viner tafel“ od 2011. godine. Oko 400 volontera iz tog udruženja svakodnevno sakuplja namirnice sa bečkih pijaca koje nisu prodate i odnosi ih u 117 socijalnih ustanova u gradu, poput domova za beskućnike, ženskih kuća, narodnih kuhinja, ustanova za zavisnike od narkotika, izbegličkih kampova.\nOvakvom saradnjom čuvaju se resursi, sprečava se gomilanje otpada i štiti se životna sredina. Da bi povećali količinu „spašenih“ namirnica, na velikoj bečkoj pijaci je podignut objekat u kojem se nalaze magacin, hladnjače i prostor gde će ubuduće biti kuhinja. Plan je da se tokom tri naredne godine udvostruči količina namirnica koje će biti sačuvane od bacanja i da se za 24.000 socijalno ugroženih obezbedi hrana.\nTagovi : Bečke pijace,Eurocomm-PR,socijalno ugroženi,Wiener Tafel


Pacoli: „Kosovo“ neće na samit, a mi smo sledeći domaćini - Sputnjik Srbija\n09:53 16 Januar 2021\nPacoli: „Kosovo“ neće na samit, a mi smo sledeći domaćini\n08:07 08.07.2019 (osveženo 10:52 08.07.2019) Preuzmite kraći link\nBedžet Pacoli, samoproglašeni ministar spoljnih poslova takozvanog Kosova je izjavio da delegacija privremenih institucija Prištine neće učestvovati na Samitu u Sarajevu — zbog načina na koji BiH tretira samoproglašenu nezavisnost takozvanog Kosovo.\nPacoli je ocenio i da je takav tretman neprihvatljiv i da je bacio senku na nedavno održani Samit zemalja Zapadnog Balkana u Poznanju, u Poljskoj, prenosi „RTK2“.\n„Način na koji su mislili da tretiraju (takozvanu) kosovsku državnu delegaciju je neprihvatljiv, a to bi, takođe, bacilo senku i na nedavno završeni samit u Poznanju u okviru Berlinskog procesa, gde smo pokazali volju da budemo konstruktivni u regionalnim inicijativama i organizacijama. Nažalost, ova volja je pogrešno shvaćena od strane sadašnjeg Predsedavajućeg Predsedništva BiH“, tvrdi Pacoli.\nOn je na svom profilu na Fejsbuku ocenio da takav stav prema privremenim institucijama u Prištini, kao sledećem lideru SEECP, nije dobar za BiH, s obzirom na to da je taj samit stvoren u cilju jačanja dobrosusedskih odnosa u regionu i pune integracije Jugoistočne Evrope u evroatlantske strukture.\nPrethodno je samoproglašeni predsednik privremenih prištinskih institucija Hašim Tači naveo na svom profilu na Fejsbuku da je odbio da prisustvuje SEECP u BiH, zbog toga što je poziv predsedavajućeg Predsedništva BiH Milorada Dodika ponižavajući, jer (takozvano) Kosovo nije tretirano kao druge države učesnice.